ΑΚΟΛΟΥΘΕΙΝ: ΜΙΚΡΕΣ ΣΤΑΣΕΙΣ ΣΤΗΝ ΚΛΙΜΑΚΑ ΤΟΥ ΑΓΙΟΥ ΙΩΑΝΝΟΥ (9)\n«Το να θαυμάζει κανείς τους κόπους των Αγίων είναι καλό. Το να ζηλεύει να τους μιμηθεί είναι σωτήριο. Αλλά το να θέλει διαμιάς να τους μιμηθεί είναι παράλογο και ακατόρθωτο» (λόγ. δ΄, 34).\nΠρέπει να είσαι προσγειωμένος: να έχεις επίγνωση δηλαδή της πνευματικής πραγματικότητάς σου, των μέτρων και των ορίων σου. Άλλο τι θέλω και τι οραματίζομαι στην πνευματική ζωή, και άλλο αυτό που συνιστά την πραγματικότητα. Μπορεί να οραματίζομαι π.χ. να διαπλεύσω το πέλαγος της Σαρακοστής με τη νηστεία που έχει θεσπίσει η Εκκλησία μας: την αληθινή νηστεία ως εγκράτεια τροφών αλλά και παθών, και να βλέπω ότι όταν έρχεται η ώρα του φαγητού «δεν κρατιέμαι» με τίποτε: θέλω να καταβροχθίσω τα πάντα, έστω και τα νηστίσιμα. Μπορεί να οραματίζομαι να γίνω μάρτυρας του Κυρίου, να δώσω και το αίμα μου για χάρη Του, και να εξαγριώνομαι και με τον παραμικρό έλεγχο που μου ασκούν ή την παραμικρή προσβολή. Είμαι λοιπόν πολύ… χώμα ακόμη. Κι αυτό θα πει: να είμαι ρεαλιστής, μετρώντας σωστά τον εαυτό μου. Να γίνω σωστός παρατηρητής του εαυτού μου, δηλαδή λίγο… ταπεινός!\nΗ αλήθεια είναι ότι η χριστιανική ζωή, το «ακολουθείν» δηλαδή τον Κύριο, είναι τα υψηλά. Και κτίζεται σιγά σιγά. Ποτέ δεν μπορείς «διαμιάς να μιμηθείς τους αγίους». Γιατί αυτοί δούλεψαν μεθοδικά πάνω στον εαυτό τους – υπάρχουν βέβαια και οι λίγες εξαιρέσεις με μία εξαιρετική χάρη που δέχτηκαν από τον Κύριο και την αξιοποίησαν - , «έδωσαν αίμα και έλαβαν Πνεύμα», οπότε και στεφανώθηκαν από τον Κύριο. Ο ίδιος ο Κύριος δεν είπε ότι η ακολουθία Του συνιστά σταυρό που έχει ως όρο την απάρνηση του εαυτού; Σταυρός και ευκολία δεν συνυπάρχουν. «Τι στενή και τεθλιμμένη η οδός η απάγουσα εις την ζωήν»!\nΆκου και τι λέει επ’ αυτού ένας άλλος μεγάλος ασκητικός Δάσκαλος, ο όσιος Διάδοχος Φωτικής: «Σιγά σιγά καθαρίζεται η ψυχή ώσπου να φτάσει στην τέλεια κάθαρση». Και το παράδειγμα που φέρνει: «Τον χειμώνα, όταν σταθεί κανείς στο ύπαιθρο και βλέπει προς την ανατολή το πρωί, το μπροστινό μέρος του σώματός του ζεσταίνεται λίγο από τον ήλιο, όχι όμως και το πίσω μέρος, γιατί δεν είναι ο ήλιος κατακόρυφα από πάνω του. Έτσι και εκείνοι που αρχίζουν να δέχονται την ενέργεια του Πνεύματος, θερμαίνονται λίγο στην καρδιά από τη θεία χάρη και γι’ αυτό ο νους τους αρχίζει να καρποφορεί πνευματικά νοήματα. Φανερά όμως μέρη της καρδιάς τους μένουν ακόμη με το σαρκικό φρόνημα, επειδή δεν καταφωτίζονται ακόμα όλα τα μέλη της καρδιάς με βαθιά αίσθηση από την αγία χάρη».\nΛοιπόν μην είσαι παράλογος επιθυμώντας το ακατόρθωτο. Βάδιζε τη νόμιμη οδό και κάποια ώρα ίσως με τη χάρη του Θεού να φτάσεις και τους μεγάλους αγίους: θαύμαζε τους κόπους τους· ζήλευε τον τρόπο της ζωής τους ώστε να τους μιμείσαι όσο μπορείς.\nΔεν είναι τυχαίο ότι όλοι οι άγιοι συμφωνούν στο ότι «αρετή που δεν κατακτήθηκε με κόπο, δεν είναι αρετή».\nΑναρτήθηκε από παπα Γιώργης Δορμπαράκης στις 11:54 μ.μ.\nΔΡΑΣΚΕΛΙΕΣ ΜΕΣΑ ΣΤΟ ΦΩΣ... (40)\nΕΝΟΨΕΙ ΤΗΣ ΠΡΩΤΟΧΡΟΝΙΑΣ…\n«ΕΞΑΓΟΡΑΖΟΜΕΝΟΙ ΤΟΝ ΚΑΙΡΟΝ…»


Κατά τη διάρκεια μιας συνέντευξης στο κανάλι του TED και τον Chris Anderson (θα βρεις ένα απόσπασμα στο τέλος του άρθρου), ο Elon Musk αποκάλυψε τον παράγοντα στον οποίο αποδίδει τη δημιουργικότητα και την επιτυχία του. Ο Musk είπε χαρακτηριστικά «Οι πρώτες αρχές (First Principles) είναι ένα είδος φυσικής προσέγγισης του κόσμου. Συλλογίζεσαι τα πράγματα βασισμένα στις πιο θεμελιώδεις αλήθειες και λες “Τι είμαι σίγουρος ότι ισχύει;”, μετά σκέφτεσαι από εκεί και πέρα».\nΟ Elon Musk όμως δεν είναι ο μόνος ή ο πρώτος υποστηρικτής του First Principle Thinking, ο Αριστοτέλης ήταν ένας από τους πρώτους ανθρώπους που αναφέρθηκε στις πρώτες αρχές. Πιο συγκεκριμένα ο αρχαίος έλληνας φιλόσοφος, πάνω από δύο χιλιάδες χρόνια πριν, όρισε μια πρώτη αρχή ως «την πρώτη βάση από την οποία γίνεται γνωστό ένα πράγμα».\nΩστόσο, το First Principle Thinking δεν είναι σημαντικό να εφαρμόζεται μόνο από τις «διάσημες» προσωπικότητες που περνούν από αυτή τη γη, αλλά και από όλους τους ανθρώπους που θέλουν να έχουν μια επιτυχημένη πορεία στην προσωπική εξέλιξη, αλλά και την εξέλιξη της επιχείρησής τους.\nΓια το τελευταίο θα σου μιλήσουμε εμείς σήμερα.\nΓιατί το First Principles Thinking είναι σημαντικό\nΟι άνθρωποι των επιχειρήσεων και leaders, αντιμετωπίζουν συχνά το ερώτημα εάν και πώς πρέπει να επιδιώκουν νέες ευκαιρίες και βρίσκονται συνεχώς μπροστά σε νέες ιδέες από τους πελάτες, την ομάδα πωλήσεων, τα στελέχη, τους ανταγωνιστές κλπ.\nΤο να έχεις πολλές ιδέες όμως, σε κάποιες περιπτώσεις δεν είναι και ό,τι καλύτερο. Έτσι, ερχόμαστε στην ερώτηση: Ποιες από αυτές πρέπει να επιδιώξουμε;\nΟι καινοτόμες υπηρεσίες ή τα πρωτοποριακά προϊόντα δημιουργούνται με βάση μια θεμελιώδη γνώση. Ο επιχειρηματίας καλείται να εντοπίσει έναν νέο τρόπο δημιουργίας αξίας που η υπόλοιπη αγορά δεν έχει ανακαλύψει ακόμη για τον δυνητικό πελάτη του.\nΑυτός ο νέος τρόπος δημιουργίας αξίας μπορεί να βασίζεται στην εφαρμογή μιας νέας τεχνολογίας, σε νέες μορφές αλληλεπίδρασης, στην αναδιαμόρφωση του υπάρχοντος επιχειρηματικού μοντέλου του ή ακόμα και της συνολικής αλυσίδας αξίας.\nΑν ασχολείσαι με το επιχειρείν ή έχεις ενεργό ρόλο στις στρατηγικές αποφάσεις, το First Principles Thinking όχι μόνο μπορεί να σε βοηθήσει να εντοπίσεις καινοτόμες ιδέες, αλλά μπορεί επίσης να σε βοηθήσει να αποφύγεις να επενδύσεις χρόνο και πόρους στην επιδίωξη ανύπαρκτων ή μικρών ευκαιριών.\nΠως μπορείς να δημιουργήσεις First-Principle υπηρεσίες/προϊόντα με 3 απλά βήματα\nΑν κατάλαβες το όφελος των πρώτων αρχών και ψάχνεις πως θα μπορούσε η επιχείρησή σου να επωφεληθεί, δημιουργώντας νέα προϊόντα/υπηρεσίες, σου έχουμε συνοψίσει την διαδικασία σε 3 βήματα. Απλώς αναρωτήσου:\n1. Ποιο είναι το βασικό πρόβλημα του δυνητικού πελάτη;\n2. Είναι η αγορά που θέλω να απευθυνθώ αρκετά μεγάλη;\n3. Ποια λύση μου θα ήταν αρκετή για να “κερδίσει” τις υπάρχουσες εναλλακτικές;\nΠοιο είναι το βασικό πρόβλημα του δυνητικού πελάτη;\nΑυτή είναι η πρώτη θεμελιώδης αρχή που χρειάζεται να κατανοήσεις, χρησιμοποιώντας το First Principles Thinking. Υπάρχει πραγματικό πρόβλημα προς επίλυση και, αν ναι, ποιο είναι αυτό; Εάν δεν υπάρχει, όταν συλλογίζεσαι από εκεί, καταλήγεις στο συμπέρασμα ότι δεν υπάρχει ευκαιρία και άρα δεν συνεχίζεις το συλλογισμό.\nΓια να φτάσεις βέβαια σε αυτές τις θεμελιώδεις αρχές, πρέπει να κάνεις έρευνα ξεκινώντας από το να βγεις έξω να μιλήσεις με πελάτες, να καταγράψεις το feedback της ομάδας πωλήσεων, να αναπτύξεις ενσυναίσθηση για τους πελάτες και να “ανακατασκευάσεις” το πρόβλημα στο οποίο καταλήγουν όλα αυτά, μέσω της δικής σου οπτικής. Ο συλλογισμός σου δηλαδή θα κινηθεί κάπως έτσι:\n· Η έρευνα απέδειξε ότι οι πελάτες έχουν το Α πρόβλημα. Επομένως, το πρόβλημα του πελάτη είναι το Α.\n· Οι πελάτες χρησιμοποιούν ήδη το Α προϊόν, το οποίο λύνει το Β πρόβλημα. Επομένως, το πρόβλημα του πελάτη είναι το Β.\n· Η ομάδα πωλήσεών μού αναφέρει ότι το Χ ανταγωνιστικό προϊόν έχει το χαρακτηριστικό Α, το οποίο λύνει το πρόβλημα Ζ. Επομένως, το πρόβλημα του πελάτη είναι το Ζ.\nΕίναι η αγορά που θέλω να απευθυνθώ αρκετά μεγάλη;\nΑφού επιβεβαιώσεις ότι υπάρχει μια θεμελιώδης ανάγκη για τον πελάτη, αναρωτήσου:\n· Σε τι αριθμό πελατών θα κλιμακωθεί αυτή η ευκαιρία; Δεκάδες; Εκατοντάδες; Χιλιάδες;\n· Τι πληρώνουν επί του παρόντος οι πελάτες για την παρούσα εναλλακτική λύση; Αξίζει να πληρωθεί η δική μου λύση το ίδιο, περισσότερο ή λιγότερο;\nΛάβε υπόψη ότι οποιαδήποτε λύση παρέχεις θα συγκριθεί με την πλησιέστερη εναλλακτική λύση του πελάτη. Εάν τώρα η εναλλακτική δεν υπάρχει, η λύση σου πρέπει να παρέχει αρκετή αξία ώστε οι πελάτες να είναι διατεθειμένοι να πληρώσουν για πρώτη φορά.\nΑπό την άλλη αν αποδειχθεί ότι αυτό το πρόβλημα ισχύει μόνο για λίγους πελάτες ή αν οι πελάτες δεν είναι πρόθυμοι να πληρώσουν, δεν θα μπορείς να υποστηρίξεις με έσοδα τη λύση σου. Φρόντισε να φτάσεις γρήγορα σε αυτό το συμπέρασμα, καθώς ένας μεγάλος αριθμός επιχειρηματιών δαπανά πολύ χρόνο και πόρους αναζητώντας ένα «μικρό παραθυράκι».\nΠοια λύση μου θα ήταν αρκετή για να κερδίσει τις εναλλακτικές;\nΥποθέτοντας λοιπόν ότι υπάρχει πραγματικό πρόβλημα για τον πελάτη και η ευκαιρία της αγοράς είναι αρκετά μεγάλη, η επόμενη θεμελιώδης αρχή που πρέπει να εξετάσεις είναι η δική σου λύση και να καταλήξεις στο πως θα μπορούσαν να αφήσουν οι δυνητικοί πελάτες σου την παρούσα.\nΟ Larry Page, συνιδρυτής της Google, είχε δηλώσει ότι το να βελτιώσεις ένα προϊόν κατά 10% δεν θα σε ωθήσει στο να αποτύχεις αλλά ούτε και να ξεχωρίσεις, καταλήγοντας στο ότι θα πρέπει να στοχεύσεις να γίνεις 10 φορές καλύτερος από τον ανταγωνισμό, πριν βγάλεις στην αγορά μια νέα εναλλακτική. Αυτή είναι και η σκέψη στην οποία βασίζει ο ίδιος το Success Story της Google.\nΣυμπέρασμα; Ξεκίνα τη σκέψη σου βάζοντας ως στόχο να κάνεις τη λύση σου 10 φορές καλύτερη από τις υπάρχουσες εναλλακτικές. Επανεξέτασε τις υποθέσεις, βασίσου σε νέες τεχνολογίες που δεν υπήρχαν πριν, ανακάλυψε ένα επιχειρηματικό μοντέλο που θα σε βοηθήσει να ξεχωρίσεις.\nΤο να κάνεις κάτι πρωτότυπο δεν είναι το πιο εύκολο πράγμα στον κόσμο, όπως και το να αναλύσεις ένα επιχειρηματικό πρόβλημα στις θεμελιώδεις αρχές, συνεχίζοντας την υπόλοιπη σκέψη σου από εκεί. Απαιτεί πραγματικά πολλή δέσμευση, εστίαση και εμπεριέχει ακόμα κάποιους «κινδύνους να πέσεις έξω». Είναι όμως μια συναρπαστική διαδρομή και αξίζει να την απολαύσεις.\nΆλλωστε, όπως είπε ο Elon Musk, «Οι καλές ιδέες είναι πάντα τρελές… μέχρι μια μέρα να μην είναι»!


ΜΙΑ ΠΡΑΞΗ ΔΡΟΜΟΣ - Emmanuel G. Mavros\nHome - Blog - Articles - ΜΙΑ ΠΡΑΞΗ ΔΡΟΜΟΣ\nΚι αν όλα γίνονται για ένα λόγο; Για κανέναν λόγο, απαντώ. Σιχαίνομαι τις φιλοσοφικές ερωταπαντήσεις στα προσωπικά αδιέξοδα. Ποιοι είμαστε, αλήθεια; Οι άνθρωποι, εννοώ. Πάλι αδιέξοδο. Στα μεγάλα σπαταλιόμαστε, τα μικρά προσπερνάμε. Τα καθημερινά. Την ουσία. Αγαπάμε τα μεγάλα. Τα λαμπερά. Τις φανφάρες. Σπαταλάμε λέξεις, που μάθαμε, που μας τις έμαθαν, για να ζητήσουμε. Για να εκφραστούμε. Για να πούμε ότι νιώσαμε κι εμείς. Παπαγαλίσαμε τα αισθήματα, τα γεννημένα από ανάγκη, μα όχι από αγάπη. Αντιγράψαμε ένα καλογραμμένο αισθηματικό σενάριο, το κάναμε πρόβα στη ζωή και μετά… Μετά αλλάζουμε κουστούμια, ανάλογα με τον παρτενέρ. Κανονίζουμε και τη δοσολογία των αισθημάτων, η εμπειρία το επιτρέπει. Δεν είναι απαραίτητο να εξαπατάμε τους άλλους. Μα είναι αναγκαίο να έχουμε εξαπατήσει τον εαυτό μας. Μονάχα στην περίπτωση που η περιφορά μας στη ζωή δεν έχει δόλο.\nΠότε οι άνθρωποι γίναμε κουφάρια; Λείψανα και κακέκτυπα; Γεμίσαμε το στόμα μας από όμορφες λέξεις, μα ποτέ την καρδιά μας. Υπερβολή; Ίσως. Θα ήθελα να με διαψεύσουν εκείνοι οι δύο που κοιμούνται μαζί, αλλά χώρια. Που δεν έχουν τίποτα να ανταλλάξουν πέρα από τη διεκπεραίωση εκκρεμοτήτων. Που χαμογελούν και κοιτούν λοξά για να δουν αν έπεισαν. Που γεμίζουν το κρεβάτι τους γιατί δεν μπορούν να αντέξουν τη μοναξιά τους.\nΛοξά κοιτάζω και εγώ, μη νομίζετε. Και λοξά περπατώ. Ρομαντική δεν είμαι, το παραδέχομαι. Την αλήθεια την προτιμώ χωρίς κόκκινες κορδέλες. Την πεπατημένη δεν την ακολουθώ. Ίσως, γιατί δεν πολυαγαπώ το θέατρο. Βαριέμαι να κάνω πρόβα. Ούτε στα οργανωμένα σχέδια, στη σωστή τοποθέτηση, στην επιτηδευμένη κίνηση πάνω στη σκηνή της ζωής είμαι καλή. Πώς το λένε. Δεν είμαι καλή μαθήτρια. Δεν τα πιάνω τα λεφτά μου. Δε θα τα φέρω στο ταμείο. Θα ρίξω την παραγωγή έξω.\nΕίμαι κορίτσι της πλατείας εγώ. Κάθομαι εκεί και παρατηρώ. Κάποτε γελάω, κάποτε μουτρώνω, κάποτε κουνάω το κεφάλι αποδοκιμαστικά. Φωνάζω. Νευριάζω. Γίνομαι ανυπόφορη. Όσο μπορώ. Καμιά φορά, φωνάζω περισσότερο για να πείσω ακόμη κι αυτόν, τον εαυτό μου. Ας πούμε ότι κάποτε μου επέτρεψα να ζήσω τη ζωή των άλλων. Αυτών πάνω στη σκηνή. Μόνο νοητά. Για να αφήσω ένα παραθυράκι σε μένα ανοιχτό, μήπως κάνω λάθος. Αν κάνω λάθος.\nΌμως, ποτέ δε διαψεύστηκα μέχρι τώρα. Ακόμη και όταν όλοι προσπαθούσαν να με πείσουν, γιατί αυτοί πίστεψαν στην παράσταση που στήθηκε προς τιμή μου. Γιατί αυτοί πείστηκαν ότι εγώ περπατώ λοξά.\nΚι εγώ; Θα συνεχίσω να περπατώ λοξά. Να φωνάζω, να νευριάζω, να γίνομαι η καρικατούρα του εαυτού μου. Να τσαλακώνομαι. Να θυμώνω. Να περπατώ ανάμεσα στα διαζώματα, αναζητώντας τη φωτεινή ένδειξη της εξόδου.\nΗ παράσταση από την αλήθεια της ζωής μία ΠΡΑΞΗ δρόμος. Εκεί, σε μια ρούγα, θα συναντηθούμε. Θα με καταλάβεις. Θα με ξεχωρίσεις.\n* Ευχαριστώ τον κ. Εμμανουήλ Μαύρο για τη φιλοξενία στο blog του.\nΆνθρωποςΜια πράξη δρόμοςΠράξη


Αθλόραμα: ΕΠΑΝΗΛΘΕ ΣΤΙΣ ΝΙΚΕΣ Ο ΚΟΥΒΑΡΑΣ\nΕΠΑΝΗΛΘΕ ΣΤΙΣ ΝΙΚΕΣ Ο ΚΟΥΒΑΡΑΣ\nΣήμερα στο γήπεδο του ο Κουβαράς επικράτησε με 1-0 επί των Νικητών Ανθούσας και επανήλθε στις νίκες μετά από απουσία τριών αγωνιστικών. Οι Νικητές ήταν καλύτεροι, είχαν τον έλεγχο και την κατοχή της μπάλας, αλλά ο Κουβαράς πήρε το αποτέλεσμα Το γκολ για τους γηπεδούχους πέτυχε στο 34΄ ο Κατσούλας με πλασέ από κόρνερ του Δημογιάννη, στην πρώτη φάση που έκανε ο Κουβαράς.\nΣτο 12΄ χαμένο τετ α τετ για τους Νικητές με τον Φενερίδη και στο 75΄ ο Τσανακάκης απέκρουσε με υπερένταση σουτ του Φασατάκη και έδωσε το τρίποντο στον Κουβαρά, κάνοντας την απόκρουση του αγώνα. Να σημειώσουμε πολυτέλεια για την κατηγορία η παρουσία του ρέφερι Ζαχαρόπουλου, ο οποίος ενέπνευσε εμπιστοσύνη στις δυο ομάδες.\nΔιαιτητής του αγώνα Ζαχαρόπουλος, με βοηθούς τους Πολίτης και Σταμάτης\nΚΟΥΒΑΡΑΣ (Λάζαρης) Τσανακάκης, Διακορώνας (70΄ Παρασκευάς), Φούσα, Κερμέζο, Κατσούλας, Μπαρδόσας, Ζαφειρόπουλος (85΄ λ.τ Μωυσιάδης), Τζαφλίκος, Κωφός (46΄ Φιλίππου), Τσομπανάκης (8΄ λ.τ Μίτσι), Δημογιάννης\nΝΙΚΗΤΕΣ ΑΝΘΟΥΣΑΣ (Τριανταφύλλου) Φιλάνδρας, Γεράνης, Νικολόπουλος (73΄ Βεντούρης), Λέκα, Μπαβέλας, Σωτηρόπουλος, Ντρενογιάννης (60΄ Μίσιος), Παπανικολόπουλος, Φασατάκης (82΄ Κυρλάκης), Λεμονής, Φενερίδης\nΑναρτήθηκε από Αθλοραμα στις 5:46 μ.μ.


Η παρεξήγηση στο αποκριάτικο πάρτι έφερε στυγερή δολοφονία - BORO από την ΑΝΝΑ ΔΡΟΥΖΑ - boro.gr\nΑρχική / Διάφορα αλλά όχι Αδιάφορα / Η παρεξήγηση στο αποκριάτικο πάρτι έφερε στυγερή δολοφονία\nΗ παρεξήγηση στο αποκριάτικο πάρτι έφερε στυγερή δολοφονία\nΗ παρεξήγηση στο αποκριάτικο πάρτι έφερε στυγερή δολοφονία στη μέση του δρόμου\nΟ δράστης σκότωσε τον άτυχο νεαρό με μαχαίρι και στη συνέχεια προσπάθησε να μπερδέψει τους αστυνομικούς…\nΈνας 34χρονος ταυτοποιήθηκε ως δράστης και συνελήφθη για τη δολοφονία ενός 22χρονου, τα ξημερώματα της Καθαράς Δευτέρας, στη Θεσσαλονίκη.\nΌπως προέκυψε από την έρευνα των αστυνομικών αρχών, ο συλληφθείς τραυμάτισε με αιχμηρό αντικείμενο το θύμα, έπειτα από διαπληκτισμό και μετέπειτα συμπλοκή μεταξύ τους.\nΑφορμή για το επεισόδιο υπήρξε κάποια προσωπική διαφορά μεταξύ των δύο ανδρών, που προέκυψε σε πάρτι του ευρύτερου αντιεξουσιαστικού χώρου, στο οποίο συμμετείχαν. Σε βάρος του 34χρονου, ο οποίος δήλωσε προφορικά ψευδή στοιχεία ταυτότητας, σχηματίσθηκε δικογραφία για "ανθρωποκτονία από πρόθεση", παράβαση του "Νόμου Περί όπλων" και "Ψευδή ανωμοτί κατάθεση". Ο συλληφθείς θα οδηγηθεί στον εισαγγελέα Πλημμελειοδικών Θεσσαλονίκης.


Ο κόσμος της γεωγραφίας - Ειδήσεις - νέα - Το Βήμα Online\nΟ κόσμος της γεωγραφίας\nΟ δημοσιογράφος Τιμ Μάρσαλ μυεί τους νεαρούς αναγνώστες στη γεωπολιτική σε δώδεκα εικονογραφημένους χάρτες\nΕξι νύχτες και επτά ημέρες μαθαίνουν τα παιδιά πως θα πρέπει να διανύσουν με τον Υπερσιβηρικό Σιδηρόδρομο για να φτάσουν από τη Μόσχα στο ανατολικό λιμάνι της Ρωσίας, το Βλαδιβοστόκ. Πώς μπορεί άραγε η Ρωσία, μια χώρα αχανής, διπλάσια από την Κίνα, να προστατεύσει τα εδάφη της; Οταν μάλιστα στα δυτικά της η βορειοευρωπαϊκή πεδιάδα αποτελεί την αχίλλειο πτέρνα της; Στο ερώτημα αυτό απάντησε, για παράδειγμα, ο Ιβάν ο Τρομερός, ο πρώτος τσάρος της Ρωσίας, ακολουθώντας επεκτατική πολιτική, αφού πίστευε πως η καλύτερη άμυνα είναι η επίθεση. Ενα άλλο εμπόδιο για τη Ρωσία υπήρξε ανέκαθεν η έλλειψη πρόσβασης προς τη θάλασσα, ιδίως τον χειμώνα, όταν τα βόρεια λιμάνια της παγώνουν εγκλωβίζοντας τα πλοία της. Αν λοιπόν η Μαύρη Θάλασσα αποτελεί διέξοδο προς τις θάλασσες του κόσμου, ποια θα ήταν άραγε η πολιτική που θα ακολουθούσε η χώρα;\nΟ Τιμ Μάρσαλ, ανταποκριτής διεθνών ειδήσεων και συνεργάτης του BBC και SKY News, έγραψε το βιβλίο του Οι Αιχμάλωτοι της Γεωγραφίας (best seller στη λίστα ταξιδιωτικών βιβλίων των «New York Times») αρχικά για ενήλικο κοινό. Η προσαρμογή του για νεαρούς αναγνώστες περιλαμβάνει 12 εικονογραφημένους χάρτες με συμπυκνωμένα κείμενα για τη γεωγραφία και την ιστορία των ηπείρων και κάποιων χωρών. Στα κείμενά του, ο Μάρσαλ αναφέρεται με σαφήνεια στα πλεονεκτήματα της κάθε περιοχής, αλλά και στις προκλήσεις που αντιμετωπίζουν τα κράτη λόγω της γεωγραφικής τους θέσης. Για παράδειγμα, στο κεφάλαιο για την Κίνα ο συγγραφέας αναφέρει πως η χώρα ναι μεν διαθέτει πολλά φυσικά οχυρά, χρειάστηκε όμως να χτίσει και το Σινικό Τείχος πριν από 2.500 χρόνια προκειμένου να προστατευθεί. Σήμερα, στα δυτικά της χώρας, αναδύεται μια νέα υπερδύναμη: η Ινδία. Η οροσειρά των Ιμαλαΐων, που βρίσκεται στο Θιβέτ, θα μπορούσε να αποτελέσει ένα «φυσικό Σινικό Τείχος» μεταξύ της Κίνας και της Ινδίας. Αν μάλιστα αναλογιστεί κανείς ότι εκεί βρίσκονται επίσης οι πηγές των τριών μεγαλύτερων ποταμών της Κίνας αντιλαμβάνεται το ενδιαφέρον της για το Θιβέτ.\nΟ Μάρσαλ δεν παίρνει θέση για τις πολιτικές αποφάσεις και τις τακτικές της κάθε χώρας, παραθέτει τα στοιχεία. Είναι οι μικροί αναγνώστες που θα πρέπει να συνδυάσουν τις πληροφορίες και να οδηγηθούν στα δικά τους συμπεράσματα. Εδώ βρίσκεται το κλειδί της επιτυχίας: σεβόμενος την κριτική ικανότητα των παιδιών, ο συγγραφέας τούς δίνει ρόλο ενεργό, εξάπτοντας μάλιστα το ενδιαφέρον τους για όλες τις χώρες του κόσμου. Τα κείμενα είναι πολύ καλά οργανωμένα σε σημειώσεις πάνω στον χάρτη, ανεξάρτητα το ένα από το άλλο, έτσι ώστε να μπορεί κάθε παιδί ν’ ακολουθήσει τη δική του διαδρομή, να διακόπτει και να επανέρχεται χωρίς να χάνει τον ειρμό του. Επιπλέον, η εικονογράφηση των Γκρέις Ισον και Τζέσικα Σμιθ καθιστούν τους χάρτες ελκυστικούς προσθέτοντας στοιχεία που δεν αναφέρονται στα κείμενα.\nΜια έκδοση που φιλοδοξεί να συνοψίσει τον κόσμο σε μερικές μόνο σελίδες, προφανώς δεν μπορεί να αναφερθεί σε κάθε χώρα ξεχωριστά. Προκαλεί εντύπωση πως ο συγγραφέας αναφέρει ότι στην Ευρώπη βρίσκονται πολλά από τα παλαιότερα πανεπιστήμια του κόσμου, όπως το Πανεπιστήμιο της Μπολόνια που ιδρύθηκε τον 11ο αι., χωρίς ωστόσο να γίνεται καμία αναφορά στην αρχαία Ελλάδα και στην αρχαιοελληνική παιδεία. Ιδίως όταν η συγκεκριμένη σημείωση αποτελεί τη μόνη αναφορά του βιβλίου στην παιδεία. Ωστόσο, μάλλον δεν θα πρέπει να σταθεί εκεί. Γιατί ο Μάρσαλ φωτογραφίζει το δάσος, χωρίς να έχει το περιθώριο να φωτίσει όλα τα δέντρα. Κατορθώνει επίσης να εξηγήσει παράλληλα σταθμούς της ιστορίας, όπως τους δύο παγκοσμίους πολέμους, αλλά και να παρουσιάζει και τις δύο πλευρές ενός νομίσματος. Στέκεται, επί παραδείγματι, στο θαύμα της Ευρωπαϊκής Ενωσης, αλλά δεν παραλείπει να εκθέσει τον ρόλο που έπαιξαν οι Ευρωπαίοι στην εκμετάλλευση της αφρικανικής ηπείρου – τις θηριωδίες, αλλά και τις πολιτικές αποφάσεις τους που ακόμη κάνουν την Αφρική να αιμορραγεί. Ο Μάρσαλ εξηγεί πώς οι Ευρωπαίοι «μοίρασαν την πίτα» ερήμην των Αφρικανών αναγκάζοντας εχθρικές μεταξύ τους φυλές να συμβιώνουν στο ίδιο κράτος, γεγονός που οδηγεί ακόμη σε εμφύλιους πολέμους. «Ακόμη και σήμερα, πολλοί Αφρικανοί παραμένουν αιχμάλωτοι της γεωγραφίας που τους επέβαλαν οι Ευρωπαίοι» γράφει χαρακτηριστικά ο δημοσιογράφος.\nΤο βιβλίο κλείνει με ένα κεφάλαιο αφιερωμένο στην Αρκτική και στους διεκδικητές της, τα οκτώ κράτη που ορέγονται τις θαλάσσιες οδούς και τους φυσικούς πόρους της περιοχής με τέτοια ένταση που αναρωτιέται ο συγγραφέας αν βρισκόμαστε ενώπιον ενός νέου Ψυχρού Πολέμου. Στο τελευταίο του σημείωμα με τον τίτλο «Μέλλον», ο Μάρσαλ αναφέρει πως στο άμεσο μέλλον η κλιματική αλλαγή θα επιβαρύνει την ανθρωπότητα με δυσεπίλυτα προβλήματα που δεν αφήνουν άλλο περιθώριο εκτός από τη συνεργασία των κρατών.\nΠώς θα προφυλάξετε τις πιστωτικές από χάκερ | 16.04.2021 - 11:21


Kickstarter (ή αλλιώς, βρες χορηγό!)\nΙούλιος 12, 2020, 23:30:23 μμ\nΘέμα: Kickstarter (ή αλλιώς, βρες χορηγό!) (Αναγνώστηκε 11410 φορές)\n« στις: Ιούλιος 23, 2014, 01:05:21 πμ »\nΕίναι το Kickstarter το project της δεκαετίας;\nΠριν από ένα χρόνο ανακάλυψα το http://www.kickstarter.com/ . Αν και στην αρχή το θεώρησα “απατεωνιά”, ψαχουλεύοντάς το, διαπίστωσα πόσο έξυπνο και πρωτοποριακό είναι το σκεπτικό του.\nΑυτό το crowdfunding site έχει σαν στόχο την προώθηση νέων project (βιβλία, έργα τέχνης, περιοδικά, gadgets, δίσκοι, ντοκιμαντέρ, ταινίες, video games, φωτογραφικά άλμπουμ κ.ά.) και την χρηματοδότησή τους από απλούς χρήστες του διαδικτύου.\nΑπό το 2008, οπότε και ιδρύθηκε, μέχρι και σήμερα έχει φιλοξενήσει 31.000 επιτυχημένα project, που συγκέντρωσαν 252 εκατομμύρια δολάρια!\nΒέβαια θα αναρωτηθείτε - όπως και εγώ - τι έχουμε να κερδίσουμε από τη δουλειά κάποιου άλλου. Έτσι μπήκα στον πειρασμό να “χρηματοδοτήσω” το έργο ενός καλλιτέχνης, ο οποίος με 5 δολάρια (3,5 ευρώ) σου έστελνε πέντε από τις περίφημες Dordle Cards, που φτιάχνει ο ίδιος. Φυσικά αν έδινα παραπάνω θα είχα περισσότερες κάρτες ή ακόμα και custom made έργο του. Μόλις ολοκληρώθηκε το project και μάζεψε τα λεφτά που ήθελε, μου ζήτησε τα στοιχεία μου. Μετά από 2 εβδομάδες έλαβα τις κάρτες του\nΚαι σε αυτό το σημείο μου γεννήθηκε ένα άλλο ερώτημα. Αν ο καλλιτέχνης μαζεύει χιλιάδες δολάρια το Kickstarter τι κερδίζει; Η ιστοσελίδα, λοιπόν, κρατάει το 5% από κάθε επιτυχημένη δουλειά, ενώ όσες δεν καταφέρνουν να μαζέψουν το απαιτούμενο ποσό, επιστρέφουν τα χρήματα στους online χορηγούς.\nΤο αρνητικό με το Kickstarter είναι πως απευθύνεται μόνο στους κατοίκους των Ηνωμένων Πολιτειών. Για την Ευρώπη και τον υπόλοιπο πλανήτη υπάρχει το http://www.indiegogo.com/ , που λειτουργεί πάνω-κάτω με το ίδιο σκεπτικό.\nΑν, επομένως, ανήκετε στη μερίδα των νέων δημιουργών και σας λείπουν μερικές χιλιάδες δολάρια δοκιμάστε την τύχη σας με τους backers*…\n*backer= ο χρηματοδότης του kickstarter\n« στις: Ιούλιος 23, 2014, 01:07:37 πμ »\nΑπ: Kickstarter (ή αλλιώς, βρες χορηγό!)\nΠως με μία πατατοσαλάτα μπορεί κάποιος να βγάλει πάνω από 60.000$\nΈνα από τα πιο περίεργα projects που έχουμε δει στο http://www.kickstarter.com/ (υπηρεσία στην οποία οι χρήστες χρηματοδοτούν κάποιον για να μπορέσει να υλοποιήσει την ιδέα του) είναι αυτό του Zack Brown.\nΗ ανάρτηση του Zack Brown στο δημοφιλές site έλεγε ότι θέλει να φτιάξει μία πατατοσαλάτα και χρειάζεται να μαζέψει 10$.\nΜετά από 25 μέρες που είναι αναρτημένη “η ιδέα” του, ο Zack Brown έχει καταφέρει να μαζέψει από περισσότερους από 6.000 χρήστες, πάνω από 60.000 δολάρια για να μπορέσει να την φτιάψει…\nΟ ίδιος μάλιστα δηλώνει μεταξύ σοβαρού και αστείου, ότι δεν είναι τόσο καλός στο να φτιάχνει πατατοσαλάτα και ότι δεν περίμενε η ιδέα του να μαζέψει τα 10$ που αρχικά ζητούσε.\n« Τελευταία τροποποίηση: Ιούλιος 23, 2014, 01:11:15 πμ από ArXoS » Καταγράφηκε


Μασκοφόροι. | Ειρήνη Βεργοπούλου\nΔεν το έχω πει; Μαθαίνω να βλέπω. Ναι, αρχίζω. Ακόμα δεν τα καταφέρνω. Ωστόσο θέλω να εκμεταλλευτώ τον καιρό μου.\nΝα μην καταλάβω λόγου χάρη ποτέ, πόσα πρόσωπα υπάρχουν. Υπάρχουν πλήθος άνθρωποι, αλλά ακόμα περισσότερα πρόσωπα, αφού ο καθένας έχει πολλά.\nΥπάρχουν άνθρωποι που φορούν χρόνια ένα πρόσωπο, φυσικά φθείρεται, λερώνει, ξεσχίζεται στις πτυχές, φαρδαίνει σαν τα γάντια που φόρεσε κανείς στο ταξίδι.\nΕίναι οικονόμοι, απλοικοί άνθρωποι, δεν το αλλάζουν, δεν το καθαρίζουν καθόλου. Είναι αρκετά καλό, ισχυρίζονται, και ποιός μπορεί να τους αποδείξει το εναντίον; Τώρα ερωτάται βέβαια, αφού έχουν πολλά πρόσωπα, τί να τα κάνουν τ ‘ άλλα; Τα φυλάνε. Τα παιδιά τους θα τα φορέσουν. Αλλά συμβαίνει να βγαίνουν έξω και οι σκύλοι τους μ ‘ αυτά. Και γιατί όχι; Το πρόσωπο είναι πρόσωπο.\n‘Αλλοι φορούν τα πρόσωπά τους με δυσοίωνη γρηγοράδα, το ένα ύστερα από το άλλο, και τα χαλάνε.\nΝομίζουν στην αρχή, πως θα έχουν για πάντα πρόσωπα, αλλά μόλις είναι σαράντα : και ιδού το τελευταίο. Αυτό έχει φυσικά την τραγικότητά του. Δεν είναι συνηθισμένοι να προφυλάνε πρόσωπα,, το τελευταίο τους χάλασε σε οκτώ μέρες, απέκτησε τρύπες, σε πολλές μεριές είναι λεπτό σαν χαρτί, κ ύστερα προβάλλει πότε -πότε το υπόστρωμα, το μη -πρόσωπο, και μ’ αυτό τριγυρίζουν.\n( Απόσπασμα από τις ‘Σημειώσεις του Μάλτε Λάουριτς Μπρίγκε’, του Ράινερ Μαρία Λίλκε, 1910.\nΜετάφραση Δ.Κ. Μπέσκου, έκδοση ελληνική εκδόσεις ‘Γαλαξία’, 1965 )\n* πίνακας : του σύγχρονου Πολωνού εικονογράφου Igor Morski ( 1960)\nΑνακάλυψα την έκδοση, αυτό το καλοκαίρι , στη βιβλιοθήκη του πατέρα μου, και καταδύθηκα στον εγκέφαλο του Ρίλκε. Δεκαετίες μετά, το μικρό βιβλιαράκι, το γέμισα υπογραμμίσεις.\n3 thoughts on “Μασκοφόροι.”\nΆιναφετς on Αύγουστος 22, 2013 στο 6:15 μμ said:\nΟ εξαιρετικά αγαπητός Rilke καλά μας τα «είπε» πάλι!\nΕίναι δύσκολο να είσαι αυτός που είσαι…\nΕιρήνη Βεργοπούλου on Αύγουστος 22, 2013 στο 6:18 μμ said:\nΑπέλαυσα εξαιρετικά την ανάγνωση του συγκεκριμένου βιβλίου Στεφανία μου. ‘Ενα ακόμα διαμάντι από τις συλλογές του πατέρα μου. Φιλιά!!\nΆιναφετς on Αύγουστος 22, 2013 στο 6:23 μμ said:\nRilke και όχι Λίλκε… κάπου μπερδεύτηκα!…


Επίσκεψη στη Δράμα του αν. υπουργού Αγροτικής Ανάπτυξης & Τροφίμων Ι. Τσιρώνη - Πρωινός Τύπος\nHome > Πρώτο Θέμα > Επίσκεψη στη Δράμα του αν. υπουργού Αγροτικής Ανάπτυξης & Τροφίμων Ι. Τσιρώνη\nΣυζήτηση εφ’ όλης της ύλης με τους εκπροσώπους του πρωτογενούς τομέα\nΓια τις αποζημιώσεις λόγω παγετού, ίσως αυξηθούν τα ποσά μετά το καλοκαίρι και μετά από τις όποιες μεγάλες πυρκαγιές υπάρξουν!\nΤΗ ΔΡΑΜΑ επισκέφθηκε χθες Πέμπτη, ο αναπληρωτής υπουργός Αγροτικής Ανάπτυξης και Τροφίμων κ. Ιωάννης Τσιρώνης, ο οποίος έρχεται για δεύτερη φορά στην περιοχή μας. Την είχε επισκεφθεί με την προηγούμενη ιδιότητά του, ως αναπληρωτής υπουργός Περιβάλλοντος, το 2015.\nΟ κ. Τσιρώνης, επισκέφθηκε αρχικά το Κ. Νευροκόπι, όπου ξεναγήθηκε στα Οχυρά Λίσσε, ενώ στη συνέχεια είχε συναντήσει με αγρότες και κτηνοτρόφους από την περιοχή του Κ. Νευροκοπίου (βλέπε σχετικό ρεπορτάζ σε άλλη σελίδα της εφημερίδας).\nΟ κ. Τσιρώνης, έφτασε στο κτίριο της Αντιπεριφέρειας Δράμας στη μία το μεσημέρι και είχε ολιγόλεπτη συνάντηση με τον αντιπεριφερειάρχη κ. Πατακάκη, ενώ στη συνέχεια πέρασε στην αίθουσα συσκέψεων, όπου συναντήθηκε με εκπροσώπους των αγροτών, των κτηνοτρόφων, των μελισσοκόμων, καθώς και υπηρεσιακούς παράγοντες της ΔΑΟΚ και της Διεύθυνσης Ανάπτυξης της Περιφερειακής Ενότητας Δράμας, ενώ τέλος συναντήθηκε και συζήτησε για προβλήματα που αφορούν τους Δήμους, με τους δημάρχους του Νομού Δράμας.\nΣτα προλεγόμενά του ο κ. Πατακάκης, έκανε αναφορά στα προβλήματα που υπάρχουν κυρίως στις κτηνοτροφικές μονάδες την τελευταία περίοδο, όπως με τη δερματίτιδα, τη βρουκέλωση και τα δικαιώματα, τα βοσκοτόπια, τους ΤΟΕΒ, ενώ τόνισε ιδιαίτερα ότι η Αυτοδιοίκηση «έχει αρμοδιότητες αλλά δεν έχει πόρους» και ζήτησε λύσεις στα μεγάλα προβλήματα. Αναφορά έκανε επίσης και στη στελέχωση των αρμόδιων υπηρεσιών, καθώς «το 60% των κατοίκων ασχολείται με τη γεωργία και την κτηνοτροφία, έχουμε πολλές δυνατότητες…», ενώ το ζωικό κεφάλαιο στην περιοχή μας έχει αποδεκατιστεί.\nΧαρίζοντας στον κ. Τσιρώνη μια θήκη με 3 μπουκάλια κρασί τοπικών επιχειρήσεων, ο κ. Πατακάκης, τόνισε ότι «η δραμινή γη έχει 4.500 αμπελώνες και πάνω από 3 εκατομμύρια εμφιαλωμένα κρασιά το χρόνο» και εξέφρασε το παράπονο των οινοποιών για το 15% της φορολογίας στα κρασιά, οι οποίοι ζητάνε δικαιώματα για να αναπτύξουν ακόμα περισσότερα αμπελώνες και οινοποιία.\nΣτην απάντησή του ο κ. Τσιρώνης, τόνισε ότι το γραφείο του και το τηλέφωνό του είναι πάντα ανοικτό, «μην διστάσετε ποτέ» και ευχαρίστησε για τη θερμή υποδοχή.\nΗ συνάντηση με τον πρωτογενή τομέα\nΠαρόντες στη συνάντηση με τον αν. υπουργό Αγροτικής Ανάπτυξης και Τροφίμων, εκπρόσωποι αγροτικών και κτηνοτροφικών συλλόγων όπως: ο κ. Κιτσουκάκης από τον Κτηνοτροφικό Σύλλογο Ν. Δράμας, ο κ . Τσέρνιος από το Σύλλογο Κτηνοτρόφων Νευροκοπίου, ο κ. Λειβαδίτης μέλος του Κτηνοτροφικού Συλλόγου Δράμας και αντιπρόεδρος της Πανελλήνιας Ένωσης Κτηνοτρόφων, ο πρόεδρος του Αγροτικού Συλλόγου Νευροκοπίου κ. Ιφόγλου, ο πρόεδρος της ΕΑΣ Δράμας κ. Καπαντζάκης, ο διευθυντής της ΕΑΣ Δράμας κ. Σωτηρέλης, ο πρόεδρος των Κτηνοτρόφων Προσοτσάνης κ. Ακριτίδης με τον αντιπρόεδρο κ. Δαυίδ, ο κτηνοτρόφος κ. Παρλόγλου από το Παρανέστι, ο πρόεδρος των Μελισσοκόμων Δράμας κ. Κανετούνης και άλλοι.\nΑγρότες και κτηνοτρόφοι έθεσαν ζητήματα και προβλήματα που τους απασχολούν, όπως αποζημιώσεις, εξισωτική του 2013, 2014 που δεν έχουν πληρωθεί και αυτή του 2015 που κατατέθηκαν ηλεκτρονικά και υπήρξαν προβλήματα.\nΟι κτηνοτρόφοι έθεσαν και ζητήματα σχετικά με την βρουκέλωση που έχει εξελιχθεί σε μάστιγα και οι κτηνοτρόφοι αναγκάζονται σε σφαγές που μετά την πέμπτη φορά μάλιστα δεν αποζημιώνονται.\nΚτηνοτρόφοι επίσης έθεσαν το ζήτημα με τους εργάτες γης και ζήτησαν μείωση των ενσήμων που πληρώνουν στο ΙΚΑ για τους εργάτες, ενώ ζήτησαν ένα ειδικό καθεστώς για πέντε χρόνια, προκειμένου να μπορούν να κάνουν επενδύσεις.\nΙδιαίτερη συζήτηση υπήρξε για το γνωστό ζήτημα της ελληνικής φέτας και πως αυτή ήδη πωλείται σε διάφορα κράτη του κόσμου, με παραπλανητικά ελληνικά στοιχεία ως εικόνα.\nΑναφορά έκαναν επίσης κτηνοτρόφοι από την Προσοτσάνη, οι οποίοι ζήτησαν να υπάρξει ένα ειδικό καθεστώς διαχείρισης για τα ελεύθερα άλογα στην περιοχή του Μενοικίου, τα οποία πολλές φορές προκαλούν ζημιές σε καλλιέργειες και βοσκοτόπους της περιοχής της Προσοτσάνης, ενώ ιδιαίτερη συζήτηση υπήρξε και για τα προβλήματα που αφορούν τους βοσκοτόπους.\nΑπαντήσεις του κ. Τσιρώνη\nΣταχυολογούμε ορισμένα σημαντικά θέματα από τις απαντήσεις που έδωσε ο αν. υπουργός Αγροτικής Ανάπτυξης κ. Τσιρώνης:\nΑποζημιώσεις από τον παγετό: Σε σύσκεψη που έγινε εκείνες τις ημέρες με τον κ. Κασίμη, αποφασίστηκε να δοθούν άμεσα αποζημιώσεις από το de minimis στους κτηνοτρόφους. Είχε μια επιφύλαξη, γιατί δεν θέλει να δώσει όλα τα λεφτά μπροστά, μήπως έχουμε μεγάλες καταστροφές πυρκαγιών το καλοκαίρι. Το ποσό είναι μικρό, αλλά μπορεί να συζητηθεί σε άλλο επίπεδο, όχι τώρα. Μπορούν οι αποζημιώσεις αυτές να αυξηθούν, μετά το καλοκαίρι, μόνο εφόσον συνολικά τη χρονιά δεν έχουμε κάπου αλλού στην Ελλάδα, άλλες καταστροφές ή άλλες θεομηνίες. Εδώ υπάρχει μια εκκρεμότητα.\nΓια τις εξισωτικές 2013-2014, θα μιλήσει με τον υπουργό κ. Αποστόλου, όπως και για τις ηλεκτρονικές του 2015 και θα συζητήσει με τον ΟΠΕΚΕΠΕ για να εξετάσει το θέμα.\nΌσον αφορά το ζήτημα της νέας ΚΑΠ, υποσχέθηκε ότι τις επόμενες εβδομάδες θα τους καλέσει σε διάλογο. «Δεν μ’ αρέσει κι εμένα ο τρόπος που λειτουργεί η ΚΑΠ, θέλω να πάμε εκεί έτοιμοι».\nΓια τους βοσκοτόπους τόνισε ότι, «η λύση στο πρόβλημα είναι να απεικονιστούν οι βοσκότοποι. Για να απεικονιστούν σοβαρά και να διεκδικήσουμε από την Ε.Ε. να αλλάξει ο ορισμός των βοσκοτόπων, με μια διαφορά: ότι στην Ελλάδα αυτή τη στιγμή δεν έχουμε ολοκληρώσει τους δασικούς χάρτες και άρα δεν έχουμε Δασολόγιο και έτσι δεν έχουμε διαχειριστικά», τα οποία αυτή τη στιγμή είναι προς εκπόνηση.\nΟ κ. Τσιρώνης, τόνισε ότι, «ως οικολόγος πιστεύω ότι το βουνό προστατεύεται όταν βοσκιέται και όταν ο κόσμος είναι στο βουνό. Όταν το βουνό δεν βοσκιέται, γίνεται λόγκος, ρίχνουν τα αεροπλάνα νερό και δεν σβήνει!» Είπε μάλιστα σ’ αυτό το θέμα είναι με τους κτηνοτρόφους και συμφωνεί μαζί τους, ενώ αναφέρθηκε και σε ζητήματα αγρών που δασώθηκαν.\nΑναφερόμενος στο δάσος, είπε ότι «το δάσος δεν είναι ένα μουσείο που κάθεται εκεί και το κοιτάμε. Είμαι απ’ αυτούς που θέλουν στο δάσος κόσμο. 25.000 ζουν στο Νευροκόπι και πρέπει να ζουν εκεί και να παράγουν. Το βουνό έχει τεράστιο πλούτο. Χιλιάδες χρόνια οι άνθρωποι βοσκούσαν», είπε με νόημα.\nΤελωνεία και ελληνοποιήσεις\nΑναφορικά με το ζήτημα των ελληνοποιήσεων ζώων, είπε ότι επειδή δεν μπορεί κάποιος να βάζει ζώα κρυφά στο μαντρί του και ένα μήνα μετά να τα παρουσιάζει στο σφαγείο για ελληνικά, θα τοποθετηθεί ένα μηχάνημα σκάνερ στα σύνορα, το οποίο θα ανιχνεύει τα λαθραία ζώα. Θα υπάρχει σε όλη τη γραμμή on line και θα φαίνεται πού θα γίνεται η ζημιά των ελληνοποιήσεων. Είπε επίσης, ότι θα πρέπει να πριμοδοτείται το ελληνικό σημαιάκι στο μαγαζί! Γιατί οι περισσότερες ελληνοποιήσεις γίνονται εκεί που υπάρχει γύρος, εστιατόρια, ξενοδοχεία.\nΓια το ζήτημα της φέτας\nΓια τη φέτα, έχει παραδεχθεί ότι εδώ και πολλά χρόνια το παιχνίδι έχει χαθεί και όσον αφορά τον Καναδά, αυτοί που την παράγουν εκεί είναι δικοί μας, ομογενείς και όχι Καναδοί. «Η μάχη που δίνουμε αυτή, είναι να μην αναγράφεται ως ελληνική φέτα το ξένο τυρί». Σε άλλο σημείο είπε ότι δεν συμφωνεί με την CETA έτσι όπως είναι γραμμένη σήμερα. «Στην πραγματικότητα λέει ότι, αυτές οι εταιρείες που φτιάχνουν φέτα μέχρι σήμερα παραμένουν, απλώς δεν θα μπουν καινούριες. Εκεί όμως που θα δώσουμε τη μάχη, είναι να μην έχει τον Έλληνα βοσκό απ’ έξω, να μην έχει την ετικέτα που αυταπατά».


Συνάντηση του Μ.Τσαβούσογλου με τον υπ. Εξωτερικών της Γερμανίας Χάικο Μάας στην Νέα Υόρκη | eklogika webTV\nHome \_ slider-videos \_ Συνάντηση του Μ.Τσαβούσογλου με τον υπ. Εξωτερικών της Γερμανίας Χάικο Μάας στην Νέα Υόρκη\nΣυνάντηση του Μ.Τσαβούσογλου με τον υπ. Εξωτερικών της Γερμανίας Χάικο Μάας στην Νέα Υόρκη\nΣυνάντηση πραγματοποιήθηκε μεταξύ του Μ.Τσαβούσογλου με τον υπ. Εξωτερικών της Γερμανίας Χάικο Μάας στην Νέα Υόρκη.ANADOLU\nΠρωτοδικείο Αθηνών: Παραμένει κρατούμενος ο Tούρκος αξιωματικός


με το φεγγαρι αγκαλια ❤: σουελ\n-Ο,τι κι αν ειναι αυτο, πες μου τι συμβαινει.\n-Το σουελ μου εβαλε μπελα στο μυαλο.\n-Ποιος ειναι ο πραγματικος λογος που δε γυριζεις?\n-Η θαλασσα δεν με επιστρεφει..\n-Τι γυρευεις τωρα πια?\n-Δεν εχω θεληση για στερια..\nΦοινιξ Jan 3, 2007, 10:11:00 PM\nΘέλω την αλμύρα της να νιώθω στα χείλη μου.\nΝα άνοίγω τα χέρια μου και να χάνεται στην αγκαλιά μου, να κοιτάζω το γαλάζιο της και να μου χαιδεύει τα μαλιά.\nΝα ταξιδεύει στο κορμί μου να ταξιδεύω στην μαγεία της.\nΠολύ όμορφο κομάτι με το φεγγάρι αγκαλία.\nπαπαρούνα Jan 3, 2007, 10:34:00 PM\nγουελκαμ του δε κλαμπ...Καρυστιάννης κλαμπ..\nSailor Jan 4, 2007, 2:19:00 AM\nΈκανε παρέα με ναυτικούς για\nνα τα μάθει και μετά έκατσε\nsoulmates Jan 4, 2007, 8:42:00 AM\n"-Δεν εχω θεληση για στερια.."\nAnonymous Jan 4, 2007, 9:41:00 AM\nΦ όπως φευγάτη ε;;;\nκαι ποιός σου πε πως είμαι στο Θ όπως Θεσσαλονίκη;;\nΑπόψε αργά θα έρθω.\nΑ (ναι ναι όπως Ανατολή,που τη λέγανε κι άγγελοι τη νταντεύανε)\nέχω και κινητό u know!!!\nΦ όπως φιλιά\ncandy's τετραδιακι Jan 4, 2007, 12:06:00 PM\nΠραγματικα υπεροχο κομματι...\nmat Jan 4, 2007, 12:28:00 PM\nΒουβό και τεράστιο σαν λυγμός !!!\nφεγγαροαγκαλιασμενη Jan 4, 2007, 9:27:00 PM\n@..φοινιξ..να χανεται στην αγκαλια μου..κι εγω στη δικη της..!!\n@..παπαρουνα..ειμαι χρονια fun..!!\n@..sailor..μα τοοοσες λεπτομερειες..!!\nφεγγαροαγκαλιασμενη Jan 4, 2007, 9:29:00 PM\n@..ανωνυμη..οποτε ακουω τη φωνη σου τη Δευτερα και περιμενω νεα..φιλια..!!\n@..candy..ναι πολυ ομορφο..\nrenata Jan 5, 2007, 2:52:00 PM\nΑπ΄τα διηγήματά της, είχα τρελαθεί!Να πω ό,τι τις "Νύφες" τις έχω και σε βιβλίο, για να το διαβάζω και να ρίχνω το κλάμα της ζωής μου; Είναι αστέριιιιιιιιιι η γυναίκαααα!\nΚι εσύ φεγγαρένια λάμπεις! ;)\nΑσκαρδαμυκτί Jan 6, 2007, 8:40:00 AM\nΚαι να φανταστείς πως η κυρία συγγραφέας δεν υπήρξε ποτέ ναυτικός!\nΑ ρε να είχα το ταλέντο της .... να δεις κάτι ναυτικές ιστορίες που θα έγραφα!


Soupaei: 6 ιδέες ομορφιάς για να κακομάθεις τον εαυτό σου σήμερα!\n6 ιδέες ομορφιάς για να κακομάθεις τον εαυτό σου σήμερα!\nΑκολούθησε τις πιο-απλές-δε-γίνεται συνταγές, που ήρθαν σε εμάς κατευθείαν από το κρυφό ημερολόγιο της γιαγιάς της αισθητικής ιατρού, Μάργκυ Καπελάρη. Για να αποκτήσεις μια λεία και ξεκούραστη επιδερμίδα, που όλοι θα θαυμάσουν το επόμενο πρωί στο γραφείο, το μόνο που έχεις να κάνεις είναι να διαβάσεις παρακάτω και να διαλέξεις ποιά θεραπεία ταιριάζει στην δική σου επιδερμίδα.\nΗ μάσκα που πρέπει να κάνεις μετά από ξενύχτι!\nΞεκινάμε με την μάσκα που έχει βάση το γιαούρτι το οποίο είναι ιδανικό για όλους τους τύπους επιδερμίδας. Είναι μια εύκολη μάσκα που ξεκουράζει και ανακουφίζει το πρόσωπο ιδιαίτερα μετά από ξενύχτια.\nΘα χρειαστείς 4 κ.γ. γιαούρτι πλήρες, 1 κ.γ. ντομάτα τριμμένη στον τρίφτη και 1 κ.γ. αγγούρι τριμμένο. Θα απλώσεις το μείγμα σε όλο το πρόσωπο και στα μάτια και θα την αφήσεις να δράσει για 15 λεπτά.\nTip: Αν έχεις πρησμένα μάτια θα βράσεις δύο φακελάκια χαμομήλι και θα τα βάλεις στο ψυγείο. Αφού κρυώσουν θα τα βάλεις στα μάτια σου για 15min, θα δεις αμέσως τη διαφορά. Για μαύρους κύκλους θα κάνεις την ίδια ακριβώς διαδικασία μόνο που αντί για χαμομήλι θα χρησιμοποιήσεις τσάι.\nΓια ώριμες επιδερμίδες: μάσκα με αυγό\nΓια πιο ώριμες επιδερμίδες η ειδικός σου συστήνει μια μάσκα με βάση το αυγό.\nΘα ανακατέψεις το ασπράδι από ένα αυγό με 1 κ.γ. βρώμη και γάλα πλήρες τόσο ώστε να έχεις μια πάστα αρκετά πηχτή. Θα την αφήσεις 10-15 λεπτά και θα την αφαιρέσεις ρίχνοντας πρώτα ζεστό νερό και έπειτα κρύο. Η διαδικασία αυτή φροντίζει την επιδερμίδα καθώς είναι απόλυτα θρεπτική και συσφιγγτική, ιδανική για όλες τις ώριμες επιδερμίδες.\nΓια ώριμες και κουρασμένες επιδερμίδες\nΆλλη μια μάσκα για ώριμα αλλά και κουρασμένα δέρματα είναι αυτή που έχει βάση τη φράουλα. Όταν έρθει η εποχή τους το πρώτο που θα κάνεις είναι να εφοδιαστείς και να προσφέρεις στον εαυτό σου την απόλυτη εμπειρία\nspa στο σπίτι σου. Θα ανακατέψεις 2 μεγάλες φράουλες και 4 κ.γ. κρέμα γάλακτος. Θα την αφήσεις 20 λεπτά και θα την αφαιρέσεις με κρύο νερό. Η μάσκα αυτή είναι ιδανική για ξηρά και ευαίσθητα δέρματα ενώ μπορείς να τη χρησιμοποιήσεις και στον λαιμό. Το αποτέλεσμα θα είναι ένα λαμπερό και φωτεινό πρόσωπο!\nΈχεις κοκκινίλες; Έχουμε τη λύση!\nΗ ιδανικά φυσική μάσκα για δέρματα με κοκκινίλες και σμήγμα (αν έχεις ακμή καλό είναι να απευθύνεσαι μόνο σε δερματολόγους) είναι εκείνη που έχει βάση το καρότο. Θα βράσεις 2 καρότα και θα τα περάσεις από το μπλέντερ, έπειτα θα βάλεις 1 κ.σ. κεφίρ (ξινόγαλα) και θα τα ανακατέψεις καλά. Θα αφήσεις το μείγμα για 20 λεπτά και θα το αφαιρέσεις με χλιαρό νερό.\nTip: Tο κεφίρ (ξινόγαλα) έχει συστατικά από οξέα φρούτων και οι κερατολυτικές του ιδιότητες βοηθούν στην απομάκρυνση των νεκρών κυττάρων, ενώ φωτίζει το πρόσωπο και απομακρύνει τους λεκέδες. Άλλωστε δεν είναι τυχαίο πως και η ίδια η Κλεοπάτρα χρησιμοποιούσε ξινισμένο γάλα γαιδούρας για να κρατάει το δέρμα της απαλό και φωτεινό(κι όμως!).\nΆλλη μια μάσκα με αντιρυτιδική δράση είναι αυτή που περιέχει μπανάνα. Θα ανακατέψεις 1κ.σ. ξινόγαλα με τρία κομμάτια μπανάνα την οποία θα περάσεις από το μπλέντερ. Θα την αφήσεις να δράσει 15-20 λεπτά και θα την αφαιρέσεις με κρύο νερό.\nΑποτοξίνωση για το σώμα!\nΓια να νιώσεις εντελώς ανανεωμένη, δεν πρέπει να παραμελήσεις το σώμα σου! Θα ανακατέψεις 1κ.σ. μαύρη ζάχαρη με λάδι και θα κάνεις peeling σε όλο σου το σώμα. Μπορείς να χρησιμοποιήσεις αραβοσιτέλαιο ή αμυγδαλέλαιο το οποίο είναι ιδανικό για ξηρές επιδερμίδες. Ειδικά στις πιο ώριμες επιδερμίδες που ξηραίνονται οι γάμπες το αμυγδαλέλαιο κάνει θαύματα!\nΒρες ποια από τις θεραπείες είναι ιδανική για εσένα και σίγουρα θα αποκτήσεις επιτέλους την λαμπερή, απαλή και φωτεινή επιδερμίδα που πάντα ήθελες, και θυμήσου... με απόλυτα φυσικό τρόπο!\nΑναρτήθηκε από Sou Paei στις 11:59 μ.μ.


Σε αστυνομικό κλοιό οι σύνδεσμοι οπαδών | Η ΚΑΘΗΜΕΡΙΝΗ\n26.10.2019 • 19:15\nUPD: 11.03.2021 • 14:23\nΣε κλοιό από την ΕΛ.ΑΣ. βρίσκονται τα τελευταία εικοσιτετράωρα οι σύνδεσμοι οργανωμένων οπαδών του Ολυμπιακού, της ΑΕΚ και του Παναθηναϊκού. Αφορμή για την εντατικοποίηση των ελέγχων αποτέλεσε η επίθεση χούλιγκαν του Ολυμπιακού σε φιλάθλους της Μπάγερν, το βράδυ της Τρίτης, στο προπονητικό κέντρο του Ολυμπιακού, στου Ρέντη. Χθες, αστυνομικοί από την αρμόδια Υποδιεύθυνση της Ασφάλειας (ΥΑΒΑΧ) έκαναν έφοδο σε σύνδεσμο οπαδών της ΑΕΚ, στην οδό Τζαβέλα, στα Εξάρχεια. Σύμφωνα με αστυνομικές πηγές, η επιχείρηση ήταν στοχευμένη και έγινε έπειτα από πληροφορίες ότι στο εσωτερικό του κλαμπ υπήρχε κάτι ύποπτο. Οι πληροφορίες, ωστόσο, δεν επιβεβαιώθηκαν, καθώς κατά τον έλεγχο δεν προέκυψαν ευρήματα. Πάντως, οι έφοδοι της Αστυνομίας στους συνδέσμους οργανωμένων οπαδών είναι πιθανόν να συνεχιστούν ενόψει και της αναμέτρησης μεταξύ Ολυμπιακού και ΑΕΚ, την Κυριακή, στο γήπεδο «Γ. Καραϊσκάκης».\nΤην Τετάρτη, εξάλλου, αστυνομικοί της Ασφάλειας πραγματοποίησαν εφόδους σε τρεις συνδέσμους οπαδών του Ολυμπιακού και του ΠαναθηναΪκού, σε Καλλιθέα, Πετράλωνα και Πειραιά. Κατασχέθηκαν δύο ξύλινα κοντάρια, δύο μεταλλικές ράβδοι, δύο μαχαίρια, μία μάσκα κάλυψης προσώπου, οκτώ φωτοβολίδες χειρός και μία αντιασφυξιογόνος μάσκα. Και εκείνη η επιχείρηση της Αστυνομίας ακολούθησε την επίθεση χούλιγκαν στον σύνδεσμο οπαδών του Παναθηναϊκού στα Πετράλωνα. Στο «ντου» έλαβαν μέρος περίπου 40 άτομα, που έφθασαν στον σύνδεσμο, στην οδό Κειριαδών, με μοτοσικλέτες. Της επίθεσης ακολούθησαν επεισόδια μεταξύ οπαδών των δύο ομάδων, με έναν τραυματία.\nΑστυνομικές έρευνες έγιναν και στη Θεσσαλονίκη. Τη 17η Οκτωβρίου, συγκεκριμένα, στελέχη της Ασφάλειας πραγματοποίησαν εφόδους σε δύο συνδέσμους οπαδών του ΠΑΟΚ, στην Τούμπα, και του Αρη στη Χαριλάου. Στην πρώτη περίπτωση δεν υπήρξαν ευρήματα. Αντιθέτως, από το ακίνητο που στεγάζει τον σύνδεσμο οπαδών του Αρη, οι αστυνομικοί κατέσχεσαν 16 σιδερένιες βέργες, 11 τσεκούρια, 17 ρόπαλα, 30 βεγγαλικά κ.ά. Σε πλήρη εξέλιξη βρίσκονταν, στο μεταξύ, χθες οι έρευνες για την ταυτοποίηση των πέντε οργανωμένων οπαδών του Ολυμπιακού που φέρονται να συμμετείχαν στην επίθεση κατά φιλάθλων της Μπάγερν.


«Ξενιτεμέντσα Παναγιά» το βράδυ της Τετάρτης από τον Σύλλογο Ποντίων Πλατέος «Οι Κομνηνοί». – Περισκόπηση\n«Ξενιτεμέντσα Παναγιά» το βράδυ της Τετάρτης από τον Σύλλογο Ποντίων Πλατέος «Οι Κομνηνοί».\nΟλοκληρώθηκαν το βράδυ της Τετάρτης 9 Σεπτεμβρίου στο Πλατύ οι εκδηλώσεις που είχαν προαναγγελθεί επί τη ευκαιρία του πανηγυριού του χωριού.\nΤην Τετάρτη το βράδυ στο Δημοτικό Θέατρο Πλατέος πραγματοποιήθηκε η εκδήλωση που διοργάνωσε ο Σύλλογος Ποντίων Πλατέος «Οι Κομνηνοί», που έφερε τον τίτλο «Ξενιτεμέντσα Παναγιά». Αν και αρχικά ήταν προγραμματισμένη να γίνει στον πεζόδρομο του Πλατέος, τελικά λόγω του καιρού επελέγη η «μεταφορά» της στο κλειστό Δημοτικό Θέατρο.\nΕμφανίστηκαν χορευτικά συγκροτήματα από τους εξής συλλόγους: Πολιτιστικός Σύλλογος Πλατάνου «Το Τσινάφορο», Λαογραφικός Όμιλος Ντόπιων Αλεξάνδρειας & Περιχώρων «Το Ρουμλούκι», Μορφωτικός-Πολιτιστικός Σύλλογος Αδένδρου «Η Πρόοδος» και οι οικοδεσπότες Σύλλογος Ποντίων Πλατέος «Οι Κομνηνοί».\nΤην εκδήλωση παρακολούθησαν πολλοί θεατές – αν και η ζέστη που επικρατούσε στο χώρο οδήγησε πολλούς θεατές στο να αποχωρήσουν νωρίτερα από τη στιγμή που θα ήθελαν, ενώ το παρών έδωσαν ο δήμαρχος Αλεξάνδρειας Π. Γκυρίνης, ο αντιδήμαρχος Στ. Δριστάς, η πρόεδρος της Δημοτικής Κοινότητας Πλατέος Μ. Παντοπούλου, ο υποψήφιος βουλευτής Ημαθίας (ΝΔ) Λάζαρος Τσαβδαρίδης και οι δημοτικοί σύμβουλοι Στ. Γκιουρτζής, Μόσχ. Κυτούδης και Μαν. Σταυρής.\n← “Φλόγα της Αγάπης” στη Νάουσα → Το ντιμπέιτ, οι… εντυπώσεις (που δεν κερδίζουν τις εκλογές) και τα παράπονα


Δευτέρα, 8 Αυγούστου 2016 10:00\nΚλαίνε οι ήρωες του Ντοστογιέβσκη. Κλαίνε από έρωτα, κλαίνε από χαρά, με μιαν ηδονή που άμα ξεσπάσει κυριαρχεί και κυριεύει όλα τα νεύρα. Όλος ο κόσμος φωνάζει, χοροπηδάει, γελάει, γονατίζει, κλαίει με λυγμούς, αλληλοαγκαλιάζεται - κι όλα αυτά ταυτόχρονα. Ο «αιώνιος σύζυγος» ενώ στρατολογεί ο ίδιος τους εραστές της γυναίκας του, όταν εκείνοι κλαίνε, κλαίει κι αυτός μαζί τους και επικαλείται όπως κι αυτοί τις ευχάριστες αναμνήσεις τους. Ταυτόχρονα στριφογυρίζει παραμονεύοντας στο μισοσκόταδο μ’ ένα ανοιχτό ξυράφι και σκοτώνει την κόρη του αντίζηλού του που και αυτός ο ίδιος τη λατρεύει. Ο Ντοστογιέβσκη ήξερε πως οι ήρωές του δεν μοιάζουν με τους ανθρώπους που είχε συναντήσει στις «πολιτισμένες» χώρες. Όλοι αυτοί που σπρώχνουν τη δίψα τους για μια θρησκευτική πίστη μέχρι τη φρενίτιδα, μέχρι το σημείο να θυσιαστούν για τον μηδενισμό ή και τον αθεϊσμό ακόμα, σαν να προσφέρουν τον εαυτό τους θυσία σε αιμοδιψή είδωλα, δεν μοιάζουν καθόλου με τους ανθρώπους της Δύσης.Έλι Φορ


***** PARK HYATT DUBAI HOTEL, ΝΤΟΥΜΠΆΙ *****\nDubai Creek Club Street, Ντουμπάι, Ηνωμένα Αραβικά Εμιράτα\nΤο θεσπέσιο Park Hyatt Dubai Hotel 5 αστέρων προσφέρει ιατρικές υπηρεσίες, 24ωρη υπηρεσία δωματίου και καθαριστήριο.\nΤο κατάλυμα είναι 1.6 χλμ μακριά από Wonderland Theme & Water Park, Dubai Sports City και Juma Al Majid Heritage and Culture Center. Το κέντρο της πόλης απέχει 4 χλμ από το ξενοδοχείο.\nΤα πολυτελή δωμάτια του ξενοδοχείου προσφέρουν κλιματισμό, μίνι μπαρ, δορυφορική τηλεόραση, θυρίδα ασφαλείας και μπαλκόνι.\nΤο στιλάτο εστιατόριο του ξενοδοχείου σερβίρει ποικιλία πιάτων κουζίνας της Μέσης Ανατολής.\nΤο ξενοδοχείο βρίσκεται 15-λεπτά με τα πόδια από το σταθμό GGICO Al Garhoud του μετρό και περίπου 15-λεπτά από το σταθμό του τρένου Dubai Healthcare City Metro. Το ξενοδοχείο απέχει περίπου 5 χλμ από το αεροδρόμιο Dubai.\nΟι επιχειρηματίες ταξιδιώτες μπορούν να χρησιμοποιούν υπηρεσίες γραμματείας, επιχειρηματικό κέντρο και αίθουσα συναντήσεων που προσφέρονται στις εγκαταστάσεις.\nΘα μείνετε ευχαριστημένοι από εξωτερικό ντους και γήπεδο γκολφ. Οι αθλητικοί ταξιδιώτες θα εκτιμήσουν γυμναστήριο και κέντρο φίτνες στο ξενοδοχείο.\nBurj Al Arab Hotel Dubai Crowne Plaza Dubai Park Regis Hotel Dubai Armani Hotel Dubai Hyatt Regency Dubai Nikki Beach Villas Dubai Ibis Styles Hotel Jumeira Dubai One And Only Royal Mirage - Arabian Court Hotel Dubai Al Khaleej Grand Hotel Dubai Al Khoory Atrium Hotel Dubai Premier Inn Dubai International Airport Burjuman Arjaan By Rotana Hotel Dubai Dubai Marine Beach Resort & Spa Ambassador Hotel Dubai The H Dubai Hotel Ja Jebel Ali Palm Tree Court And Spa Hotel Dubai Vacation Bay - Princess Tower Apartment Dubai One Perfect Stay - Park Tower Dubai\n987 Prague Hotel Ξενοδοχείο 4*, Πράγα: ιστοσελίδα; Belvedere Ξενοδοχείο 4*, Πράγα: ιστοσελίδα; Catalonia Roma Ξενοδοχείο 3*, Βαρκελώνη: ιστοσελίδα; Jazz Ξενοδοχείο 3*, Βαρκελώνη: ιστοσελίδα; Peninsular Ξενοδοχείο, Βαρκελώνη: ιστοσελίδα; Mon Repos Ξενοδοχείο 3*, Γενεύη: ιστοσελίδα; Paramount Ξενοδοχείο 4*, Νέα Υόρκη: ιστοσελίδα; Bedford Ξενοδοχείο 3*, Βρυξέλλες: ιστοσελίδα; Aqua Ξενοδοχείο 3*, Βρυξέλλες: ιστοσελίδα; Boscolo Ξενοδοχείο 5*, Πράγα: ιστοσελίδα; Vienna House Diplomat Ξενοδοχείο 4*, Πράγα: ιστοσελίδα; Izan Avenue Louise Ξενοδοχείο 4*, Βρυξέλλες: ιστοσελίδα; Nh Belagua Ξενοδοχείο 3*, Βαρκελώνη: ιστοσελίδα; Royal Court Ξενοδοχείο 3*, Πράγα: ιστοσελίδα; Admiral Ξενοδοχείο 3*, Γενεύη: ιστοσελίδα; Caledonian Ξενοδοχείο 3*, Βαρκελώνη: ιστοσελίδα; Leonardo Airport Ξενοδοχείο 4*, Αμβούργο: ιστοσελίδα; The Mansfield Ξενοδοχείο 4*, Νέα Υόρκη: ιστοσελίδα; Nh Louise Ξενοδοχείο 4*, Βρυξέλλες: ιστοσελίδα; Helvetia And Bristol Ξενοδοχείο 5*, Φλωρεντία: ιστοσελίδα; Central Ξενοδοχείο 4*, Βουκουρέστι: ιστοσελίδα; Amigo Ξενοδοχείο 5*, Βρυξέλλες: ιστοσελίδα; Best Western Strasbourg Ξενοδοχείο 3*, Γενεύη: ιστοσελίδα; Ramada Majestic Ξενοδοχείο 4*, Βουκουρέστι: ιστοσελίδα; Novotel City Centre Ξενοδοχείο 4*, Βουκουρέστι: ιστοσελίδα; Belleclaire Ξενοδοχείο 4*, Νέα Υόρκη: ιστοσελίδα; Bi Saigon Ξενοδοχείο 2*, Πόλη Χο Τσι Μινχ: ιστοσελίδα; Confort Airport Ξενοδοχείο 3*, Βουκουρέστι: ιστοσελίδα; Elizeu Ξενοδοχείο 3*, Βουκουρέστι: ιστοσελίδα; Uwa Ξενοδοχείο 2*, Σεούλ: ιστοσελίδα; Quadra Key Ξενοδοχείο 4*, Φλωρεντία: ιστοσελίδα; Noblesse Yeoksam Ξενοδοχείο 2*, Σεούλ: ιστοσελίδα; Mate Isabella Ξενοδοχείο 4*, Φλωρεντία: ιστοσελίδα; K-POP Residence Myeongdong 1 Ξενοδοχείο επιπλωμένων διαμερισμάτων 2*, Σεούλ: ιστοσελίδα; Fairfield Manhattan/financial District Πανδοχείο 4*, Νέα Υόρκη: ιστοσελίδα; Kirketon Ξενοδοχείο 4*, Σίδνεϊ: ιστοσελίδα; Ho Sen Ξενοδοχείο 2*, Πόλη Χο Τσι Μινχ: ιστοσελίδα; Sunworld Dynasty Ξενοδοχείο 5*, Πεκίνο: ιστοσελίδα; Super 8 Xi Zhi Men North Ξενοδοχείο 3*, Πεκίνο: ιστοσελίδα; Dinh Phat Ξενοδοχείο 2*, Πόλη Χο Τσι Μινχ: ιστοσελίδα; B&B Soggiorno Pezzati Bed and Breakfast, Φλωρεντία: ιστοσελίδα; King Kong Hotel Myeongdong Ξενοδοχείο 2*, Σεούλ: ιστοσελίδα;\nPrague-hotels.org Hotels-beijing-ch.com Hotels-geneva.org Hotelbcn-barcelona.com Florence-hotels-it.com Bucharest-hotel.com Hotelinewyork.com Seoul-hotels-kr.com


anydaynews: ΔΗΜΟΣ ΠΕΝΤΕΛΗΣ - Αφιέρωμα στη Γενοκτονία των Ποντίων\nO Δήμος Πεντέλης διοργάνωσε εκδήλωση αφιερωμένη στη γενοκτονία των Ελλήνων του Πόντου ως ένα μάθημα για τον Ποντιακό Ελληνισμό, τη Δευτέρα 26 Μαΐου 2014 το απόγευμα στο Πολιτιστικό Κέντρο της Δημοτικής Κοινότητας Μελισσίων.\nΣτο πλαίσιο του προγράμματος «Δια βίου Μάθηση» του Δήμου Πεντέλης για την εκμάθηση της Ποντιακής διδασκαλίας και την ολοκλήρωση του πρώτου κύκλου των μαθημάτων, ο Εθελοντής καθηγητής κ. Παυλίδης Αντώνης με την συμμετοχή των είκοσι τεσσάρων μαθητών του τμήματος, πραγματοποίησαν μια ανοιχτή διδασκαλία, στο τέλος της οποίας οι ακροατές συμμετείχαν με ερωτήσεις και παρεμβάσεις. Η χορωδία του 1ου- 6ου Δημοτικού σχολείου Μελισσίων μας ταξίδεψε μουσικά στις αλησμόνητες Πατρίδες.\nΟ Δήμαρχος Πεντέλης στο χαιρετισμό του επεσήμανε ότι: «Οι λαοί που ξεχνούν την ιστορία τους είναι υποχρεωμένοι να την ξαναζήσουν, οι λαοί που ξεχνούν την ιστορία τους είναι νεκροί. Τέτοιες στιγμές είναι ανάγκη οι λαοί να βγαίνουν μπροστά από τις ηγεσίες τους διακηρύσσοντας αγωνιστικά τα αυτονόητα» Τέλος με εμφαντικό λόγο δήλωσε «Θα αντισταθούμε στην καταστροφική λήθη που η σιωπή μας στηρίζει».\nΣτην εκδήλωση τιμή και μνήμης των θυμάτων του Ποντιακού Ελληνισμού παρευρέθησαν ο Δήμαρχος Πεντέλης Δημήτρης Στεργίου- Καψάλης, ο πρ. Δήμαρχος κ. Τομπουλίδης Δημήτρης, ο επικεφαλής του συνδυασμού Ανθρώπινη Πολιτεία κ. Παπακωνσταντίνου Δημοσθένης, ο Πρόεδρος της Επιτροπής Ποντιακών Μελετών κ. Γαλανίδης Χρήστος, ο Πρόεδρος της Ένωσης Ποντίων Μελισσίων κ. Καλαϊτζίδης Γιάννης, οι Αντιδήμαρχοι κ.κ. Μπούσουλα Άντα και Μούστρης Παναγιώτης, οι Τοπικοί σύμβουλοι κ.κ. Τζαμτζής Δημήτρης και Φραντζής Απόστολος, γονείς και φίλοι των μαθητών της χορωδίας και δημότες.


Μ. Καλογήρου: Η πρόταση του ΣΥΡΙΖΑ βρίσκονται στην κατεύθυνση της επικράτησης του προοδευτισμού - βίντεο | ΣΥΡΙΖΑ Συνασπισμός Ριζοσπαστικής Αριστεράς\nΜ. Καλογήρου: Η πρόταση του ΣΥΡΙΖΑ βρίσκονται στην κατεύθυνση της επικράτησης του προοδευτισμού - βίντεο\nΘα χρειαστώ μόνο τον χρόνο του Υπουργού, όπως μίλησαν οι Υπουργοί, που μίλησαν τον χρόνο των Βουλευτών, τα επτά λεπτά δηλαδή.\nΚυρίες και κύριοι Βουλευτές, άκουσα με ενδιαφέρον τις τοποθετήσεις. Μία από αυτές έκανε λόγο για ένα πρόβλημα πολιτικό της Κυβέρνησης και όχι για ένα πρόβλημα συνταγματικό.\nΑναδιατυπώνοντας αυτή τη σκέψη, εγώ θα ήθελα να πω ότι το ζήτημα της συνταγματικής αναθεώρησης είναι, πράγματι, ένα μείζον πολιτικό ζήτημα. Δεν θα μπορούσε βέβαια να είναι διαφορετικά, όταν το πολιτικό σύστημα καλείται να αναμορφώσει, να καθορίσει ξανά τους όρους του δημοκρατικού πολιτικού παιγνιδιού.\nΠράγματι, αυτή η πρόταση, η οποία συζητείται και σήμερα στην Ολομέλεια μετά από τις εργασίες της Αναθεωρητικής Επιτροπής, είναι μια πρόταση η οποία προέρχεται από μια αριστερή Κοινοβουλευτική Ομάδα. Είναι μια πρόταση συνταγματικής αναθεώρησης με προοδευτικό πρόσημο, που πληροί, κατά τη γνώμη μου, προϋποθέσεις συναίνεσης σίγουρα με τον προοδευτικό χώρο και ασφαλώς και με την κοινωνία.\nΤέθηκε, επίσης, από πολλούς ομιλητές το ζήτημα για το αν αυτή είναι μια κατάλληλη πολιτική συγκυρία, αν έχουμε τη νηφαλιότητα ως πολιτικό σύστημα, προκειμένου να συζητήσουμε τα θέματα της Συνταγματικής Αναθεώρησης. Κατά την άποψή μου, ναι, αυτή είναι μια σημαντική ιστορική συγκυρία, καθόσον ολοκληρώθηκε το Πρόγραμμα Δημοσιονομικής Προσαρμογής τον Αύγουστο του 2018, μετά από οκτώ χρόνια οικονομικής κρίσης που διαπέρασε την κοινωνική πλειοψηφία. Μετά απ’ όλα αυτά που αντιμετώπισε το πολιτικό σύστημα, αλλά κυρίως η κοινωνία, η θεσμική θωράκιση μέσω της Συνταγματικής Αναθεώρησης είναι επίκαιρη περισσότερο από ποτέ.\nΑπό την άλλη μεριά, είναι και μια σημαντική –κατά την άποψή μου- πολιτική συγκυρία. Παρά την όποια πολιτική σύγκρουση, είμαι της άποψης ότι και σ’ ένα πλαίσιο πολιτικών συγκρούσεων μπορούμε να καταλήξουμε σε συναινέσεις. Είναι αρκετά εποικοδομητική πολλές φορές η σύγκρουση. Αυτό διαφάνηκε και διαπιστώθηκε και από τις εργασίες και τις τοποθετήσεις των Βουλευτών στην Επιτροπή αφενός και αφετέρου μετά και από τη νομοθέτηση συγκεκριμένων μέτρων από πλευράς Κυβέρνησης. Ασφαλώς και μετά την κύρωση της Συμφωνίας των Πρεσπών μια αναδιάταξη του πολιτικού σκηνικού και η συζήτηση στον ευρύτερο προοδευτικό χώρο νομίζω ότι θέτει και τις πολιτικές προϋποθέσεις, προκειμένου να υπάρχει μια καλή συγκυρία, προκειμένου να διενεργείται η συγκεκριμένη συζήτηση για τη Συνταγματική Αναθεώρηση.\nΘα ήθελα να τοποθετηθώ για λίγο στο ζήτημα που απασχόλησε το Σώμα σήμερα το πρωί όσον αφορά την παρεμπίπτουσα συζήτηση αναφορικά με το ζήτημα της κατεύθυνσης και εν συνεχεία της δεσμευτικότητας της κατεύθυνσης. Θα προσπαθήσω να μη συνταγματολογήσω, γιατί νομίζω ότι οι συνταγματολόγοι της Αίθουσας έχουν κουραστεί από τους διάφορους συνταγματολογούντες, όχι μόνο στην Αίθουσα, αλλά κυρίως έξω απ’ αυτήν την Αίθουσα, στα τηλεπαράθυρα. Θα προσπαθήσω, λοιπόν, να κάνω μια περισσότερο πολιτική προσέγγιση, προσπαθώντας να υποστηρίξω την άποψη της Κοινοβουλευτικής Ομάδας του ΣΥΡΙΖΑ.\nΠρώτα απ’ όλα, εκτιμώ ότι υπάρχει ένας σαφής διαχωρισμός ως προς την κατεύθυνση και ασφαλώς το περιεχόμενο και νομίζω ότι έχει διασαφηνιστεί αυτό αρκετά στη σημερινή συζήτηση. Η ανάγκη για την αναθεώρηση συγκεκριμένων διατάξεων δεν είναι απολύτως συνδεδεμένη με την κατεύθυνση; Ασφαλώς ναι. Αυτό είναι ένα λογικό συστηματικό επιχείρημα, ότι δηλαδή η ίδια η ανάγκη θέτει και τους όρους της κατεύθυνσης. Υπάρχει κατά την άποψή μου και ένα κοινοβουλευτικό τελεολογικό επιχείρημα ότι με δεδομένο το γεγονός ότι στον σκληρό πυρήνα της συζήτησης αυτής βρίσκεται η συναίνεση, η προτεινόμενη Βουλή θα πρέπει να διατυπώνει με σαφήνεια την πρότασή της προς την Αναθεωρητική Βουλή και όχι μόνο στη Βουλή, αλλά και στην κοινωνία και στο εκλογικό σώμα.\nΣυνεπώς, ως προς αυτό θεωρώ ότι το να συμπεριλαμβάνουμε την κατεύθυνση και στο ψηφοδέλτιο δεν είναι μια κοινοβουλευτική αστοχία. Μπορεί να είναι μια καλή πρωτοτυπία, η οποία μπορεί να θέσει όρους –νομίζω- μιας ποιοτικότερης συζήτησης, μιας ποιοτικότερης πρότασης με σαφήνεια από την πλευρά της Βουλής που προτείνει προς τη Βουλή που θα προκύψει, τη Βουλή που θα αναθεωρήσει.\nΦτάνουμε τώρα στο ζήτημα της δεσμευτικότητας. Νομίζω ότι είναι γνωστό σε όλους ότι έχουν διατυπωθεί διαφορετικές απόψεις στη θεωρία. Κρατούσα άποψη στη θεωρία είναι ότι δεν είναι δεσμευτική. Υπάρχει, όμως, και αντίθετη θεωρία, η οποία υποστηρίζει τη δεσμευτικότητα και η θεωρία αυτή συνδυάζεται με τις δύο δικαστικές αποφάσεις, κατά την άποψή μου, από την απόφαση ΕΔΔΑ, αλλά και την απόφαση του Ανωτάτου Ειδικού Δικαστηρίου.\nΚαλώς άνοιξε η συζήτηση αυτή; Εγώ νομίζω ότι με την πάροδο των χρόνων και με την κοινοβουλευτική συζήτηση το να συζητηθούν τα θέματα και της αποσαφήνισης της κατεύθυνσης και της διατύπωσης στο ψηφοδέλτιο της κατεύθυνσης, αλλά και της συζήτησης που έγινε σήμερα όσον αφορά τη δεσμευτικότητα στην κατεύθυνση, δεν είναι μια άχρηστη συζήτηση. Είναι μια καλή συζήτηση, η οποία θα βοηθήσει, θα διευρύνει τη συζήτηση αυτή. Συνεπώς, δεν είναι μάταια, ούτε κατά τη γνώμη μου είναι ακραία κοινοβουλευτικά. Η άποψη ότι είναι δεσμευτική και η κατεύθυνση στηρίζεται, κατά την άποψή μου, σε δύο ουσιαστικά επιχειρήματα και σε ένα συνταγματικό επιχείρημα. Το ουσιαστικό επιχείρημα είναι ότι αν η Αναθεωρητική Βουλή αναθεωρήσει σε μια απολύτως αντίθετη κατεύθυνση, προωθούνται σίγουρα ανορθολογικές, ανειλικρινείς πολιτικές συμπεριφορές αιφνιδιασμού. Έχουμε, δηλαδή, ένα συνταγματικό παίγνιο που κατά τη γνώμη μου απάδει από τη θεσμική σοβαρότητα της διαδικασίας.\nΈνα δεύτερο ουσιαστικό επιχείρημα είναι ότι κάθε νομοθετική διαδικασία έχει το ελάχιστο της προβλεψιμότητας και αυτή η προβλεψιμότητα αφορά και το ίδιο το Σώμα, αλλά και την ίδια την κοινωνία. Ας σκεφτούμε, δηλαδή, σε μια διαδικασία κανονικής νομοθέτησης ένα νομοσχέδιο να ξεκινάει από το άλφα και στην ψήφισή του να καταλήγει ως νομοσχέδιο ωμέγα. Αυτό θα ήταν ένα τεράστιο παράδοξο και γι’ αυτόν τον λόγο θεωρώ ότι και αυτό είναι ένα ουσιαστικό σοβαρό επιχείρημα.\nΗ τρίτη άποψη είναι περισσότερο συνταγματική. Αφορά στη διαπίστωση της συναίνεσης, η οποία θα πρέπει να είναι σταθερή σε δύο διαδοχικές διαδικασίες, οι οποίες θα πρέπει να είναι ισοδύναμες. Δηλαδή, ο φορέας συνταγματικής εξουσίας δεν θα πρέπει να μοιράζεται τη διαδικασία αυτή με δυσανάλογο τρόπο.\nΟι δύο αποφάσεις, τις οποίες επικαλέστηκα πριν, είναι οι εξής: Πρώτα είναι η 11 του 2003 του Ανωτάτου Ειδικού Δικαστηρίου, όπου ρητά, σαφώς και ομόφωνα κρίνει ότι η προτείνουσα Βουλή μπορεί υπό προϋποθέσεις να δεσμεύσει την Αναθεωρητική Βουλή ως προς το περιεχόμενο της τελικής ρύθμισης των διατάξεων που προτάθηκαν προς αναθεώρηση.\nΕπικαλέστηκα επίσης την απόφαση του Ευρωπαϊκού Δικαστηρίου των Δικαιωμάτων του Ανθρώπου, απόφαση 15 της 15ης Ιουνίου του 2006. Η Ελλάδα καταδικάστηκε για παραβίαση του άρθρου 3 του πρώτου Πρόσθετου Πρωτοκόλλου ΕΣΔΑ λόγω της θέσπισης απόλυτου επαγγελματικού ασυμβίβαστου. Είναι γνωστή η υπόθεση. Το Δικαστήριο έδωσε ιδιαίτερη έμφαση στο γεγονός ότι η άμεση, χωρίς μεταβατικές διατάξεις, εφαρμογή της εν λόγω Αναθεώρησης αιφνιδίασε τόσο τους ενδιαφερόμενους Βουλευτές όσο και τους ψηφοφόρους στις εκλογές που μεσολάβησαν μεταξύ της πρώτης και της δεύτερης Βουλής.\nΒέβαια, το ζήτημα εδώ είναι κατά τη γνώμη μου εξόχως πολιτικό και ασφαλώς αυτό το εξόχως πολιτικό ζήτημα θα κριθεί τελικά στην επόμενη Αναθεωρητική Βουλή. Στην πράξη θα το δούμε. Νομίζω ότι εδώ ήταν αρκετά χρήσιμο το παράδειγμα, το οποίο μας έδωσε ο κ. Παρασκευόπουλος σήμερα το πρωί όσον αφορά το άρθρο 86. Είπε, δηλαδή: «Ας σκεφτούμε, αν δεν είναι διατυπωμένη με σαφήνεια η πρόταση αυτή και η κατεύθυνσή της και δεν είναι και δεσμευτική, πώς θα μπορούσαμε να οδηγηθούμε σε μια άλλου είδους παρέμβαση στο άρθρο 86;». Είναι, δηλαδή, κατά την άποψή μου και τα ίδια τα άρθρα προς αναθεώρηση αυτά που καταδεικνύουν τον βαθμό της δεσμευτικότητας μιας πρότασης, ακόμη και στη βάση της κοινής λογικής.\nΤι θέλω να πω μ’ αυτό; Άλλο παράδειγμα: Στο άρθρο 3 η πρόταση αφορά τη θρησκευτική ουδετερότητα του κράτους. Μπορούμε να σκεφτούμε κάτι ανάποδο; Θα μπορούσε ποτέ να αναθεωρήσει η επόμενη κυβέρνηση σε μια άλλη κατεύθυνση; Να κάνει τι; Να διακηρύξει τη θεοκρατία; Ασφαλώς και όχι. Μπορεί να συνεχιστεί αυτός ο κατάλογος με το άρθρο 5 όσον αφορά την αλλαγή της κατεύθυνσης στην κατοχύρωση της απόλυτης προστασίας ζωής, τιμής, ελευθερίας χωρίς διάκριση φύλου, ταυτότητας φύλου, σεξουαλικού προσανατολισμού. Μπορούμε να το σκεφτούμε διαφορετικά; Ασφαλώς και όχι. Το ίδιο και τα άρθρα 21 και 22, τα οποία νομίζω ότι θέτουν σοβαρούς όρους συνταγματικής αναθεώρησης στον τομέα των κοινωνικών και ατομικών δικαιωμάτων. Τα αυτά αφορούν και στην αναδιοργάνωση του πολιτικού μας συστήματος όσον αφορά τη βουλευτική ιδιότητα του Πρωθυπουργού, όσον αφορά τα κωλύματα εκλογιμότητας, όσον αφορά τα δημοψηφίσματα, όσον αφορά την απλή αναλογική.\nΑυτές ήταν οι σύντομες απόψεις μου σε σχέση με τη σημερινή συζήτηση.\nΚυρίες και κύριοι Βουλευτές, ο Αρχηγός της Αξιωματικής Αντιπολίτευσης έκανε λόγο για μια χαμένη ευκαιρία, είπε ότι μπορεί αυτή να είναι μια χαμένη ευκαιρία. Αν διαβάσουμε τα Πρακτικά Αναθεωρητικών Βουλών, θα δούμε ότι και στο παρελθόν ξεκινούν οι ομιλίες με τη φράση «είναι μια χαμένη ευκαιρία». Είπε, λοιπόν, ότι είναι μια χαμένη ευκαιρία για ένα προοδευτικό Σύνταγμα.\nΠοιο είναι, λοιπόν, το προοδευτικό Σύνταγμα, η προοδευτική αναθεωρητική πρόταση, σύμφωνα με την άποψη της Αξιωματικής Αντιπολίτευσης; Άρθρο 16. Άρθρο 24. Είναι οι δασικοί χάρτες που πράγματι τόσο ενοχλούν. Οι ισοσκελισμένοι προϋπολογισμοί, ο δημοσιονομικός δηλαδή ζουρλομανδύας, όπου ο ομιλητής της Νέας Δημοκρατίας είπε πως, αν περνούσε μια τέτοια διάταξη, θα υπήρχε μια αυτόματη μείωση της τάξης του 1,5% στα επιτόκια του ελληνικού ομολόγου. Ασφαλώς προοδευτικό σημαίνει να ονομάζουμε με ευχολόγια θέματα που αφορούν τα ατομικά και κοινωνικά δικαιώματα. Εκτιμώ, λοιπόν, πως αυτή η προσέγγιση περί προοδευτικού Συντάγματος χάνει ιδεολογικά, αλλά χάνει και όσον αφορά τη λογική.\nΕπιτρέψτε μου, επίσης, να σχολιάσω τα περί του άρθρου 86 και όσα ανέφερε ο Αρχηγός της Αξιωματικής Αντιπολίτευσης για την πρόταση την οποία εκείνος έκανε, όπου όμως ήταν Βουλευτής της κυβερνητικής Πλειοψηφίας. Αν ο ίδιος θέλει να αφηγείται αυτήν την ιστορία όσον αφορά τη δική του προσωπική στάση, νομίζω ότι εκθέτει την κοινοβουλευτική Πλειοψηφία, της οποίας ήταν τότε Βουλευτής, γιατί θα πρέπει με κάποιο τρόπο να δώσει μια εξήγηση γιατί, παρά το γεγονός ότι ήταν Βουλευτής της Πλειοψηφίας, δεν μπόρεσε να επικρατήσει και να συγκεντρώσει και τους υπόλοιπους Βουλευτές, προκειμένου να τεθεί τότε προς αναθεώρηση το άρθρο 86.\nΕπέδειξε, επίσης, ο Αρχηγός της Αξιωματικής Αντιπολίτευσης ψηφοδέλτιο του 2008, μόνο που ξέχασε να πει πως όσον αφορά το άρθρο 16 τότε, στη Συνταγματική Αναθεώρηση του 2008, στο ψηφοδέλτιο υπήρξε η εισαγωγή δύο παραγράφων. Συνεπώς, και εδώ υπήρχε η σαφήνεια όσον αφορά την κατεύθυνση, γιατί δεν άφησε κενές δύο παραγράφους στο συγκεκριμένο άρθρο το οποίο ψηφίστηκε τότε με 185 ψήφους, γιατί οι 151 που μετά επικύρωσαν τις παραγράφους αυτές δεν είδαν κάτι κενό, δεν είδαν δυο κενές παραγράφους.\nΤέθηκαν, επίσης, από πολλούς ομιλητές και από τον Αρχηγό της Αξιωματικής Αντιπολίτευσης τα ζητήματα Δικαιοσύνης. Θέλω, πρώτα απ’ όλα, να πω ότι πράγματι το 2016, όταν ξεκίνησε η διαδικασία αυτή και ξεκίνησε στον δημόσιο διάλογο, οι αποστάσεις οι οποίες τηρήθηκαν τόσο από τη Νέα Δημοκρατία όσο και από το Κίνημα Αλλαγής ήταν ρητές. Διατυπώθηκαν με δημόσιες δηλώσεις εκείνες τις ημέρες. Η Νέα Δημοκρατία έκανε τη δήλωση ότι η Κυβέρνηση επιλέγει να δραπετεύσει από την τότε σκληρή διαπραγμάτευση με μια αέναη διαβούλευση για τη συνταγματική αναθεώρηση, ενώ το Κίνημα Αλλαγής μίλησε για σόου αποπροσανατολισμού των πολιτών από τα μεγάλα προβλήματα που βιώνει η κοινωνία.\nΜε αυτούς τους όρους η διαβούλευση η οποία προηγήθηκε βρήκε απόντες τις δικαστικές ενώσεις, αλλά και τους δικηγορικούς συλλόγους, τους ενδιαφερόμενους φορείς σε όλο αυτό το χρονικό διάστημα το οποίο μεσολάβησε μέχρι την έναρξη της αναθεωρητικής διαδικασίας. Το τελευταίο διάστημα το σύνολο των δικαστικών ενώσεων προέβησαν σε γενικές συνελεύσεις και σε ψηφίσματα. Τέθηκαν στην κρίση τόσο των δικαστών όσο και των δικηγόρων τα θέματα της συνταγματικής αναθεώρησης και αυτά είναι δημόσια, έχουν αναρτηθεί και έχουν δημοσιοποιηθεί τόσο από τις δικαστικές ενώσεις όσο και από την ολομέλεια των δικηγορικών συλλόγων.\nΩς προς τον τρόπο επιλογής στην ηγεσία της Ανώτατης Δικαιοσύνης, των ανωτάτων δικαστών, όλες οι δικαστικές ενώσεις φαίνεται να συμφωνούν ότι χρειάζεται να αλλάξει ο τρόπος διαδικασίας. Κανείς, όμως, δεν συμφωνεί με κανέναν όσον αφορά τον τρόπο με τον οποίο θα πρέπει να οδηγηθούμε σε αυτήν την αλλαγή. Το ίδιο έχει γίνει και με τις προτάσεις των κομμάτων, τα οποία συμφωνούν με την αναθεώρηση της συγκεκριμένης διάταξης. Άλλοι μιλούν για ένα εκλεκτορικό σώμα, άλλοι μιλούν για επιλογή από τους ίδιους τους δικαστές, άλλοι μιλούν για μια κοινοβουλευτική διαδικασία με πλειοψηφία εκατόν πενήντα Βουλευτών. Επειδή, λοιπόν, καμία απ’ αυτές τις προτάσεις δεν ήταν απολύτως πλειοψηφική, γι’ αυτό και δεν μπορεί να θεωρηθεί ότι υπάρχει μια ώριμη και σαφής πρόταση η οποία να καθορίζει με έναν καινούργιο τρόπο τον τρόπο επιλογής των δικαστών.\nΘέλω, όμως, να κάνω και ένα σχόλιο ως προς αυτό. Όσα ακούστηκαν σήμερα σε σχέση με το ζήτημα αυτό, εγώ εκτιμώ ότι είναι προσβλητικά τόσο για τους ανώτατους δικαστές που κοσμούν, αλλά και για όσους ανώτατους δικαστές έχουν κοσμήσει όλα αυτά τα χρόνια την ηγεσία της Δικαιοσύνης, ακολουθώντας τη συγκεκριμένη διαδικασία, η οποία τηρείται εδώ και χρόνια, και μάλιστα συμπληρώθηκε κατά την πορεία της με τη διαδικασία της ακρόασης των υποψηφίων στη διαδικασία της προεπιλογής στην αρμόδια Επιτροπή της Βουλής.\nΕξίσου προσβλητική, κατά τη γνώμη μου, είναι η συζήτηση αναφορικά με το θέμα της συμμετοχής των δικαστικών λειτουργών στα πολιτικά είτε στην πολιτική ζωή του τόπου, όταν οι ίδιοι θέλουν μετά την ολοκλήρωση της σταδιοδρομίας τους να ασχοληθούν με την πολιτική, είτε ως υποψήφιοι Βουλευτές, είτε ως Υπουργοί, είτε ως επικεφαλής των Ανεξαρτήτων Αρχών.\nΗ πρόταση που εδώ διατυπώθηκε πλειοψηφικά ήταν μια χρονική απόσταση μεταξύ της συνταξιοδότησης και του χρόνου στον οποίο μπορούν –επιτρέψτε μου τον όρο- να ενεργοποιηθούν. Δηλαδή τι σημαίνει; Αν ο δικαστής αποχωρήσει από το Σώμα μετά από τρία χρόνια, αφού αδρανοποιηθεί κοινωνικά και επαγγελματικά, ως τι τεκμαίρεται; Ποιο είναι το τεκμήριο που δημιουργεί αυτή η χρονική απόσταση; Εκτιμώ ότι οι δικαστές οι οποίοι βρίσκονται επικεφαλής όλα αυτά τα χρόνια στις Ανεξάρτητες Αρχές, αλλά και το δικαίωμά τους να έχουν την πολιτική τους ταυτότητα, την οποία μέχρι εκείνη τη στιγμή την αφήνουν στην άκρη, τη στιγμή που εκτελούν τα καθήκοντά τους, είναι ζήτημα δημοκρατίας και δεν μπορούμε, νομίζω, να αφήνουμε εντυπώσεις εις βάρος των δικαστικών λειτουργών.\nΌσον αφορά το ζήτημα του συνταγματικού ελέγχου, και εδώ υπάρχουν δύο απόψεις: Υπάρχει η άποψη που υποστηρίζει την ίδρυση ενός Συνταγματικού Δικαστηρίου ή τη μορφοποίηση –ας πούμε- του Ανώτατου Ειδικού Δικαστηρίου, παρέχοντας σε εκείνο –αυτή είναι η πρόταση της Νέας Δημοκρατίας, αν δεν κάνω λάθος- τον συνταγματικό έλεγχο και δημιουργώντας έτσι ένα μόρφωμα, ένα sui generis Συνταγματικό Δικαστήριο.\nΩς προς αυτό το ζήτημα άποψη της Κοινοβουλευτικής Ομάδας του ΣΥΡΙΖΑ είναι ότι ο διάχυτος συνταγματικός έλεγχος, ο οποίος ξεκινά από τον ειρηνοδίκη και καταλήξει στον αεροπαγίτη, παρέχει ασφάλεια δικαίου, αλλά και ασφάλεια δημοκρατίας και θωρακίζει τον συνταγματικό έλεγχο από οποιαδήποτε κρατική ή άλλη αυθαιρεσία.\nΥπάρχει αναθεωρητέο άρθρο που αφορά τη Στρατιωτική Δικαιοσύνη και είναι πράγματι σε θετική κατεύθυνση. Τέθηκε, επίσης, σε συζήτηση το ζήτημα της αύξησης των ορίων ηλικίας στη συνταξιοδότηση των δικαστικών λειτουργών. Υπενθυμίζω πως όταν γεννήθηκε η συζήτηση αυτή, γνωμοδοτικά ο Άρειος Πάγος με πλειοψηφία αποφάσισε να μην αυξηθεί. Δεν συμφωνούν αφενός ως προς την αύξηση του ορίου συνταξιοδότησης, αλλά και στις γενικές τους συνελεύσεις οι οποίες προηγήθηκαν το προηγούμενο διάστημα κατέληξαν στο ίδιο συμπέρασμα.\nΤα υπόλοιπα θέματα τα οποία έχουν τεθεί εύστοχα, κατά τη γνώμη μου, από τη Νέα Δημοκρατία και αφορούν στην επιτάχυνση στην απονομή της Δικαιοσύνης και άλλα τέτοια ζητήματα δεν μπορούν να τεθούν στο πλαίσιο της συνταγματικής αναθεώρησης, αλλά αφορούν στην τροποποίηση τυπικών νόμων, οπότε η συζήτηση με τις δικαστικές ενώσεις, αλλά και με τα κόμματα μπορεί να συνεχιστεί όσον αφορά μεταρρυθμίσεις που έχουν να κάνουν με τον τρόπο οργάνωσης και λειτουργίας των δικαστηρίων.\nΟλοκληρώνω την τοποθέτηση, κυρίες και κύριοι Βουλευτές, με την εξής σκέψη: Στις επόμενες εκλογές θα συγκρουστούν δύο κόσμοι. Θα συγκρουστεί η πρόοδος με τη συντήρηση, θα συγκρουστεί το κοινωνικό κράτος με τον νεοφιλελευθερισμό, θα συγκρουστεί ο χώρος των δικαιωμάτων με τον ακροδεξιό λαϊκισμό. Σε αυτή τη σύγκρουση αυτών των δύο κόσμων οι απόψεις μας σε σχέση με τη συνταγματική αναθεώρηση, αυτά που διατυπώνουμε και αυτά που προτείνουμε, έχουν ή βρίσκονται στον πυρήνα αυτής της σύγκρουσης των δύο κόσμων και γι’ αυτό θεωρώ ότι αυτή η διαδικασία, αλλά και η πρόταση της Κοινοβουλευτικής Ομάδας του ΣΥΡΙΖΑ βρίσκονται στην κατεύθυνση της επικράτησης του προοδευτισμού.


Γιαούρτι Στραγγιστό 2% (150γρ)\nΚωδικός Προϊόντος : A.11.00.505\nΑυτό που κάνει αυτό γιαούρτι ξεχωριστό είναι η ποιότητα των συστατικών του. Περιέχει φρέσκο γάλα από τα αγροκτήματα Κουρέλλα στα Γρεβενά, ζωντανές και ενεργές καλλιέργειες και φρέσκα φρούτα που έχουν ωριμάσει στον ήλιο.\nΣτραγγισμένο με τον παραδοσιακό ελληνικό τρόπο έχει φυσικά κρεμώδη υφή και υπέροχη φυσική γεύση. Ιδανικό για αλμυρές και γλυκές συνταγές, αλλά και ως ένα υγιεινό γευστικό σνακ με φρούτα, μέλι ή το αγαπημένο σας επάλειιμμα.\nΠαστεριωμένο βιολογικό ημιαποβουτυρωμένο γάλα αγελάδος, Καλλιέργεια γιαουρτιού (L. Bulgaricus, S. Thermophilus, L. Acidophilus, Bifidus, L. Casei)


Κάθριν Αστον: Ο Μόρσι ειναι καλά | OnAlert\n2013/07/30 - 14:07\nΗ Άστον έκανε δηλώσεις στους δημοσιογράφους μετά τη δίωρη συνάντησή της με τον Μόρσι σε άγνωστη τοποθεσία χθες το βράδυ. «Προσπάθησα να βεβαιωθώ ότι η οικογένειά του γνωρίζει ότι είναι καλά», ανέφερε.\nΗ Άστον, η οποία προσπαθεί να μεσολαβήσει για την εξεύρεση διπλωματικής λύσης στην αιγυπτιακή πολιτική κρίση, πρόσθεσε: «Είχα πει ότι δε θα έλθω εάν δεν τον δω» (τον Μόρσι).\nΌταν ρωτήθηκε σχετικά με δημοσίευμα, σύμφωνα με το οποίο η ίδια πρότεινε «ασφαλή έξοδο» στον Μόρσι, η ευρωπαία αξιωματούχος απάντησε: «Δεν έκανα τίποτα τέτοιο».\n«Είχαμε μια φιλική, ανοιχτή και σε βάθος συνομιλία», τόνισε η Άστον, η οποία αρνήθηκε να αποκαλύψει πού κρατείται ο Μόρσι.\nΗ επικεφαλής της ευρωπαϊκής διπλωματίας Κάθριν Αστον είχε δίωρες «σε βάθος συνομιλίες» με τον αποπεμφθέντα αιγύπτιο πρόεδρο Μοχάμεντ Μόρσι αργά χθες βράδυ, ανακοίνωσε σήμερα η εκπρόσωπός της Μάγια Κοτσίγιαντσιτς στο Twitter.\nΠαράλληλα σήμερα ισλαμικές οργανώσεις δήλωσαν ότι διαβεβαίωσαν την επικεφαλής της ευρωπαϊκής διπλωματίας Κάθριν Αστον, η οποία πραγματοποιεί επίσκεψη στην Αίγυπτο, πως θα συνεχίσουν τις διαδηλώσεις τους έως ότου επιστρέψει η «συνταγματική νομιμότητα», στη χώρα.\n«Ο συνασπισμός διαβεβαίωσε ότι ο αιγυπτιακός λαός δεν θα φύγει από τους δρόμους και τις πλατείες μέχρι να επιστρέψει η νομιμότητα», τονίζεται στην ανακοίνωση, την ώρα που οι κινητοποιήσεις και οι πορείες σε αυτή τη βαθιά διχασμένη χώρα προκαλούν όλο και περισσότερες ανθρώπινες απώλειες.\nΤα ισλαμικά κόμματα έχουν καλέσει «ένα εκατομμύριο ανθρώπους» σε διαδήλωση σήμερα για να ζητήσουν την επιστροφή του πρώτου δημοκρατικά εκλεγμένου προέδρου της χώρας.\nΗ κυβέρνηση προειδοποιεί ότι θα διαλύσει με τη βία τις καθιστικές διαμαρτυρίες που πραγματοποιούν οι ισλαμιστές εδώ κι έναν μήνα στο Κάιρο, λέγοντας ότι αποτελούν εστίες «τρομοκρατίας» και προκαλώντας έτσι φόβο για νέες αιματοχυσίες.


Τα 10 καλύτερα ξενοδοχεία κοντά σε: Agriturismo Il Casaletto\nGrotte Santo Stefano: Αεροπορικά εισιτήρια\nGrotte Santo Stefano: Δραστηριότητες\nΕνημερώσεις: Grotte Santo Stefano\nΤα καλύτερα ξενοδοχεία κοντά σε: Agriturismo Il Casaletto, Grotte Santo Stefano\nΞενοδοχεία κοντά σε: Agriturismo Il Casaletto\nStrada Grottana 9, 01026 Grotte Santo Stefano, Βιτέρμπο, Ιταλία\nAgriturismo Il Casaletto: Διαβάστε κριτικές\nΦίλτροΣε οποιαδήποτε απόσταση από: Agriturismo Il Casaletto\n12,6 χλμ. από Agriturismo Il Casaletto\n5,3 χλμ. από Agriturismo Il Casaletto\n12,7 χλμ. από Agriturismo Il Casaletto\n11,6 χλμ. από Agriturismo Il Casaletto\n10,2 χλμ. από Agriturismo Il Casaletto\n10,8 χλμ. από Agriturismo Il Casaletto\n11,1 χλμ. από Agriturismo Il Casaletto\n11,4 χλμ. από Agriturismo Il Casaletto\n11,0 χλμ. από Agriturismo Il Casaletto\n10,9 χλμ. από Agriturismo Il Casaletto\n12,0 χλμ. από Agriturismo Il Casaletto\n11,8 χλμ. από Agriturismo Il Casaletto\n12,9 χλμ. από Agriturismo Il Casaletto\n13,1 χλμ. από Agriturismo Il Casaletto\n15,9 χλμ. από Agriturismo Il Casaletto\n16,8 χλμ. από Agriturismo Il Casaletto


ΑΠΟΕΛ: Για το γόητρο και την ιστορία, Η ΚΑΘΗΜΕΡΙΝΗ, kathimerini.com.cy\n19 ΜΑΡΤΙΟΥ 2021 - 10:00\nΤην δεύτερη συνεχόμενη του εντός έδρας νίκη στην δεύτερη φάση του πρωταθλήματος, θέλει να πετύχει απόψε ο ΑΠΟΕΛ κόντρα στη Δόξα.\nΟ Σάββας Πουρσαϊτίδης και οι ποδοσφαιριστές του θέλουν να κάνουν μια ακόμα καλή εμφάνιση με συγκέντρωση, σοβαρότητα και αποτελεσματικότητα και να πάρουν άλλους τρεις βαθμούς, πριν από τη διακοπή του πρωταθλήματος για τα παιχνίδια των Εθνικών ομάδων.\nΟ Ελλαδίτης τεχνικός των «γαλαζοκιτρίνων» μετράει πέντε απουσίες στο σύνολο για το αποψινό παιχνίδι, λόγω τραυματισμού. Οι Εφραίμ, Μπερν και Σατσιάς είναι οι μόνιμες απουσίες, ενώ δεν πρόλαβαν την αποστολή ούτε οι Ανουάρ Τουχαμί και Τόμας Ντε Βινσέντι.\nΩς εκ τούτου, εικάζουμε πως ο Ουζόχο θα είναι στο τέρμα, οι Ενσούε και Ζαμπάλα στα άκρα της άμυνας δεξιά και αριστερά, αντίστοιχα, με τους Βινίσιους και Σάντος να αποτελούν το κεντρικό αμυντικό δίδυμο.\nΟ Λουντέμο επανέρχεται στο αρχικό σχήμα, ο οποίος δίπλα του θα έχει μάλλον τον Κάρλος Ντίας, ελλείψει άλλων επιλογών στον άξονα της μεσαίας γραμμής. Δεν αποκλείεται, όμως, να προτιμηθεί και ο Ανδρέας Κατσαντώνης.\nΣε ρόλο επιτελικού μέσου θα βρίσκεται ο Ζαχίντ, Κλωναρίδης και Εντονγκαλά θα πάρουν θέση στα άκρα της επίθεσης, εναλλάζοντας πλευρές κατά τη διάρκεια του παιχνιδιού, ενώ στην κορυφή αυτής θα βρίσκεται ο Γκάρνερ για άλλο ένα παιχνίδι.\nΕίναι ξεκάθαρο πως για τον ΑΠΟΕΛ είναι άχαρη και πρωτόγνωρη όλη αυτή η διαδικασία των αγώνων του δεύτερου γκρουπ, όμως θα πρέπει να βρει τον τρόπο να διασώσει το γόητρο και την περηφάνειά του, μέσω των αγώνων που ακολουθούν μέχρι το τέλος.


Σέλτικ | Η Εφημερίδα των Συντακτών\nΤα φαβορί ταλαιπωρούνται\nΝάπολι, Λέστερ, Ρέιντζερς και Σέλτικ γνώρισαν την ήττα στη 2η αγωνιστική του Γιουρόπα Λιγκ.\n01.10.2021, 06:00 Τα φαβορί ταλαιπωρούνται\nΤο... ρεσιτάλ κλοτσιάς και μπουνιάς του ’67\nΟ αγώνας Ράσινγκ δε Αβεγιανέδα-Σέλτικ για το Διηπειρωτικό Κύπελλο έμεινε στην ιστορία για το ανελέητο ξύλο μεταξύ των δυο ομάδων.\nΠΟΔΟΣΦΑΙΡΟ 18.05.2020, 14:48\nΗ ποδοσφαιρική λίγκα της Σκοτίας ανακοίνωσε την πρόωρη ολοκλήρωση του πρωταθλήματος εξαιτίας της πανδημίας του κορονοϊού.\nΜία πολύτιμη ισοπαλία απέσπασε η ΑΕΚ στην έδρα της Σέλτικ, στο πλαίσιο του πρώτου ματς των δύο ομάδων για την είσοδό τους στα πλέι οφ του Champions League. Η ΑΕΚ κατάφερε να αντέξει στην πίεση των γηπεδούχων,...\nΚύπελλο πήρε η Άρσεναλ, Κύπελλο πήρε και η Μπαρτσελόνα, Κύπελλο και η Μπορούσια Ντόρτμουντ, όπως και η Παρί Σεν Ζερμέν και η Σέλτικ, αλλά και η Παρτιζάν Βελιγραδίου. Όπως είχε πάρει κάποιες εβδομάδες νωρίτερα...


Γλυκόπικρη γεύση - Contra.gr - Live Sports Magazine\nΧΡΥΣΑΝΘΟΣ ΔΟΒΛΕΤΟΓΛΟΥ ΤΕΛ. ΑΝΑΝΕΩΣΗ: 02 Αυγ. 2012 | 07:47\nΔιαβάστε για τις "συγκρούσεις" του ΠΑΟΚ με ομάδες του Ισραήλ που έχουν αφήσει στον "δικέφαλο" ανάμεικτα συναισθήματα.\nΟ ΠΑΟΚ ξεκινάει την Πέμπτη (2/8) απέναντι στην Μπνέι Γιεχούντα την φετινή του περιπέτεια στο Europa League. Με δεδομένο πως ο "Δικέφαλος" κοντράρεται με ομάδα που εδρεύει στο Ισραήλ έχει ενδιαφέρον να δούμε τι έκαναν οι "ασπρόμαυροι" τις προηγούμενες φορές που τέθηκαν αντιμέτωποι με συλλόγους από την εν λόγω χώρα.\nΗ πρώτη εμπειρία του ΠΑΟΚ με αντίπαλο ομάδα από το Ισραήλ ήταν στις 14/9/2000 όταν κληρώθηκε να παίξει με την Μπεϊτάρ Ιερουσαλήμ για το Κύπελλο UEFA. Στο πρώτο ματς ο "Δικέφαλος" επικράτησε στην Τούμπα με 3-1 χάρη σε γκολ των Καμπς, Ναλιτζή και αυτογκόλ του Κοέν και στον επαναληπτικό 14 ημέρες αργότερα, αναδείχθηκε ισόπαλος (3-3), περνώντας στην επόμενη φάση. Τα τέρματα στην ρεβάνς σημείωσαν οι Κατσαμπής, Ναλιτζής και Κωνσταντινίδης.\nΗ δεύτερη φορά που ο ΠΑΟΚ κλήθηκε να αντιμετωπίσει ομάδα από το Ισραήλ ήταν για τα προκριματικά του Τσάμπιονς Λιγκ της σεζόν 2004005. Αντίπαλος η Μακάμπι Τελ Αβίβ και ο "Δικέφαλος" γνώρισε ίσως τον πιο πικρό αποκλεισμό στην ιστορία του. Μπροστά στους "ασπρόμαυρους" ανοίχτηκε για πρώτη φορά η προοπτική της συμμετοχής στους ομίλους της κορυφαίας διασυλλογικής διοργάνωσης, αλλά η ευκαιρία χάθηκε.\nΣτον πρώτο αγώνα στην Τούμπα ο ΠΑΟΚ ηττήθηκε με 1-2, όμως, αυτό ήταν το λιγότερο, γιατί μερικές ημέρες αργότερα με την τιμωρία μηδενισμού που του επιβλήθηκε (0-3 υπέρ της Μακάμπι το τελικό σκορ), λόγω αντικανονικής συμμετοχής του Λιάσου Λουκά στο παιχνίδι, εξανεμίστηκαν οι όποιες ελπίδες είχε για πρόκριση.\nΣτον επαναληπτικό του Τελ Αβίβ ο "Δικέφαλος" έχασε με 1-0 και αποχαιρέτησε και τυπικά το όνειρο.\n25/08/04 CHL Μακάμπι Τελ Αβίβ - ΠΑΟΚ 1-0\n10/08/04 CHL ΠΑΟΚ - Μακάμπι Τελ Αβίβ 0-3 α.α.\n28/09/00 UCUP Μπεϊτάρ Ιερουσαλήμ - ΠΑΟΚ 3-3\n14/09/00 UCUP ΠΑΟΚ - Μπεϊτάρ Ιερουσαλήμ 3-1


ΞΕΚΙΝΗΣΕ ΤΟ ΕΡΓΟ ΤΣΙΜΕΝΤΟΣΤΡΩΣΗΣ – ΑΛΛΑ ΕΡΓΑ\nΓια το έργο εγκατάστασης υπογείων κάδων ο δήμος μας έχει ενταχθεί στο πρόγραμμα του Πράσινου Ταμείου «Δράσεις Περιβαλλοντικού Ισοζυγίου 2019» με το χρηματοδοτούμενο ποσό των 111.972 ευρώ .\nΤο έργο του δήμου «Προμήθεια υλικών για την συντήρηση και αναβάθμιση του δημοτικού γηπέδου Νισύρου συνολικού ποσού 291.028 ευρώ, εντάχθηκε στο πρόγραμμα ΦΙΛΟΔΗΜΟΣ ΙΙ. Με το έργο αυτό θα γίνει πλήρης ανακαίνιση του δημοτικού σταδίου.\nΕντάχθηκε στο Επιχειρησιακό Πρόγραμμα «Νότιο Αιγαίο 2014-2020» το έργο «Ανάπτυξη ψηφιακής εφαρμογής ενίσχυσης και προβολής του πολιτιστικού αποθέματος Νισύρου» για το ποσό των 80.000 ευρώ. Στόχος του έργου είναι η ανάπτυξη e-υπηρεσίας και e-περιεχομένου ψηφιακού πολιτισμού που θα περιλαμβάνει ξενάγηση σε σημεία πολιτιστικού ενδιαφέροντος του νησιού.\nΈχει ενταχθεί και η πράξη « Μοbile App Δίκτυο Γεωδιαδρομών» στο πρόγραμμα\nΓια το έργο της ύδρευσης οικισμών Νισύρου το οποίο χρηματοδοτείται από το πρόγραμμα ΦΙΛΟΔΗΜΟΣ ΙΙ με το ποσό των 1,5 εκατομμυρίων ευρώ και δημοπρατήθηκε στις 15 Μαΐου 2019, η διαδικασία ανάθεσης βρίσκεται στο στάδιο του ελεγκτικού συνεδρίου και ελπίζουμε μέχρι το Πάσχα να ξεκινήσει η υλοποίηση του.


Ο Πολιτιστικός Περιβαλλοντικός Σύλλογος Δονούσας ΠΟΣΕΙΔΩΝ ανακοινώνει την έναρξη των εγγραφών για το τρίτο Donoussa Trail Running “Ο Γύρος της Δονούσας” το οποίο θα διεξαχθεί στη Δονούσα Κυκλάδων την Παρασκευή και το Σάββατο 18 και 19 Οκτωβρίου 2019. Την παρασκευή 18/10 θα διεξαχθεί η “Βόλτα στο Σταυρό”. Μία μικρή διαδρομή μήκους ενός χιλιομέτρου μέσα στα σοκάκια του Σταυρού, του κεντρικού χωριού της Δονούσας. Η “Βόλτα” είναι δωρεάν και απευθύνεται σε όλους ντόπιους, μαθητές, επισκέπτες και αθλητές. Το Σάββατο 19/10 θα διεξαχθεί ο κλασσικός “Γύρος της Δονούσας” μήκους 20χλμ με συνολική υψομετρική διαφορά ανάβασης 1000μ.\nΠρόκειται για μία πανέμορφη κυκλαδίτικη διαδρομή γύρω από όλη τη Δονούσα, η οπόια διατρέχει το σύνολο των παραδοσιακών μονοπατιών περνώντας μέσα από τα χωριά, τις παραλίες και τον ορεινό όγκο του νησιού. Έτσι ο αθλητής γνωρίζει καλύτερα το νησί και έρχεται σε επαφή με τους ανθρώπους, τα τοπία, το περιβάλλον και την αρχιτεκτονική της Δονούσας.\nΦέτος πλάι στη μεγάλη διαδρομή προσθέτουμε και μία καινούρια μικρότερη για τους πιο αρχάριους δρομείς μήκους 9χλμ και συνολική υψομετρική διαφορά 430μ.\nΗ μικρή διαδρομή κινείται κυκλικά στον ορεινό όγκο του νησιού, είναι εξίσου απαιτητική με τον αγώνα των 20χλμ σε τεχνικές δυσκολίες, αλλά με τη μισή απόσταση και πολύ λιγότερη ανηφόρα.\nΚαι οι 2 αγώνες έχουν κοινό σημείο εκκίνησης και τερματισμού το λιμάνι του Σταυρού.\nΣκοπός του Donoussa Trail Running είναι η ανάδειξη του Δικτύου Πολιτιστικών Διαδρομών του νησιού μας και η προσέλκυση εναλλακτικού- αθλητικού τουρισμού στη Δονούσα. Κεντρικό μήνυμα της διοργάνωσης είναι η αγάπη και ο σεβασμός για το περιβάλλον και τον αθλητισμό.\nΟ αγώνας συνδιοργανώνεται με την Περιφέρεια Ν. Αιγαίου και την Ένωση Δονουσιωτών Κυκλάδων σε συνεργασία με τη Δημοτική Κοινότητα Δονούσας και το Σύλλογο Επαγγελματιών Δονούσας.\nΓια περισσότερες λεπτομέρειες δείτε την επίσημη ιστοσελίδα μας:\nΚαι για εγγραφές ακολουθήστε το link: http://donoussatrailrunning.gr/index.php/el/dtr-enroll Και αυτό τον Οκτώβρη... ΤΡΕΧΟΥΜΕ ΣΤΗ ΔΟΝΟΥΣΑ!!\nΜετά την επιτυχημένη διεξαγωγή του 2ου Donoussa Trail Running στη Δονούσα Κυκλάδων, είμαστε στην εξαιρετικά ευχάριστη θέση να ανακοινώσουμε τη διοργάνωση του 3ου Donoussa Trail Running την Παρασκευή και Σάββατο 18 και 19 Οκτωβρίου 2019.\nΣύντομα θα ακολουθήσουν περισσότερες λεπτομέρειες σχετικά με τον αγώνα στο www.donoussatrailrunning.grΣας περιμένουμε από τώρα στη φθινοπωρινή Δονούσα! Εκ της διοργανωτικής ομάδας Ηλίας Πράσινος (6982953374)


5 δημοφιλή θέματα για έναν φθινοπωρινό γάμο (part 2/2) | e-prosklitirio.gr\n5 δημοφιλή θέματα για έναν φθινοπωρινό γάμο (part 2/2)\nΑφήστε ένα Σχόλιο\t/ Tips, Γάμος, Δεξίωση / Tips, Θέματα, Ιδέες, συμβουλές, φθινοπωρινό, γάμο\nΟ φθινοπωρινός γάμος προσφέρει πολλές επιλογές διακοσμητικών θεμάτων. Συνεχίζουμε παρουσιάζοντας ακόμα 3 δημοφιλή γαμήλια θέματα φθινοπώρου, που θα αφήσουν και τον πιο απαιτητικό καλεσμένο σας με ανοιχτό το στόμα!\nΓια πολλούς το αγαπημένο θέμα του Οκτωβρίου είναι το Halloween. Και θα εκπλαγείτε πόσο εύκολο είναι να οργανώσετε έναν chic γάμο με θέμα Halloween.. Κρατήστε τα πράγματα glamorous, χρησιμοποιώντας το μαύρο χρώμα σε συνδυασμό με βαθύ κόκκινο ή μπορντό. Αποφύγετε οτιδήποτε υπερβολικό. Για διακόσμηση μπορείτε να χρησιμοποιήσετε κολοκύθες, το κλασικό διακοσμητικό του Halloween.\nΤο μαύρο και το κόκκινο αποτελούν μια μοντέρνα παλέτα χρωμάτων, που περιβάλλουν πανέμορφα και ιδανικά έναν γάμο φθινοπώρου με θέμα Halloween. Αν θέλετε να προσθέσετε ένα goth στοιχείο, χρησιμοποιήστε λευκά κεριά σε όλον τον χώρο, κόκκινα τριαντάφυλλα και μαύρους τόνους στην διακόσμηση. Τι ποιο ιδανικό για να δημιουργήσετε μια moody romance;\nΑν, πάλι, προτιμάτε μια πιο εγωκεντρική εμφάνιση, συνδυάστε μαύρο με μωβ. το μωβ είναι ένα αρκετά φωτεινό και παράλληλα παιχνιδιάρικο χρώμα. Για παράδειγμα, δείτε στην παρακάτω φωτογραφία ένα ζευγάρι που χρησιμοποίησε μαύρα κυροπήγια και φωτεινά μωβ κεριά στον χώρο της δεξίωσής τους.\nΟι βαθιές αποχρώσεις του κεχριμπαριού, του σμαραγδιού, του ζαφειριού και του γρανίτη δημιουργούν τα πιο κομψά patterns του φθινοπώρου. Μπορείτε να συνδυάσετε κάποια από τα παραπάνω χρώματα για να δημιουργήσετε μια πλούσια και πολυτελή ατμόσφαιρα.\nΧρησιμοποιήστε διαφορετικά στοιχεία για να επισημάνετε τα εντυπωσιακά σας διακοσμητικά στον χώρο. Μικρά μάλλινα λουλούδια μπορούν να στολίσουν τα πιάτα σας. Μικρά ξύλινα δέντρα μπορούν να τοποθετηθούν πάνω στα τραπέζια. Ροφήματα κολοκύθας θα μπορούσαν να σε σερβιριστούν πρωτότυπα για καλωσόρισμα. Ενώ, τα μικροσκοπικά χάλκινα φύλλα προσθέτουν υφή και επιπλέον χρώμα σε κάθε σημείο.\nΤο έγχρωμο γυαλί είναι ένας πολύ απλός τρόπος για να παρουσιάσετε αποχρώσεις που θα ξεχωρίζουν. Χρησιμοποιήστε βαθιά βάζα topaz και σμαραγδί ποτήρια. Αλλά για να μην μοιάζει με αγοραπωλησία ακίνητης περιουσίας, φροντίστε να συνδυάσετε πολλά φυσικά στοιχεία, όπως βρύα και άλλες πρασινάδες, λουλούδι ντάλια και φυσικά κλαδιά. Επίσης, αν θέλετε το πράσινο να είναι το κεντρικό χρώμα στο τραπέζι σας, απλά χρησιμοποιήστε μικρά χρωματιστά γυάλινα βάζα και κούπες του συγκεκριμένου χρώματος.\nΑπό τις κολοκύθες μέχρι το σιτάρι, στις αρχές του φθινοπώρου βρίσκεστε στην εποχή της συγκομιδής. Και αυτό το θέμα φθινοπωρινού γάμου σας ανοίγει πόρτες σε μεγάλη ποικιλία και υφές. Συνδυάστε σιτάρια και βρύα που θα δώσουν μια αίσθηση φύσης και μοντέρνου παράλληλα.\nΦυσικά, οι κολοκύθες είναι οι πιο δημοφιλείς από όλα τα διακοσμητικά. Μπορείτε να επιλέξετε ένα πλούσιο αγρόκτημα γεμάτο από κολοκύθες και ηλίανθους και να τοποθετήσετε κεριά ή λαμπάκια για έξτρα διακόσμηση. Ή μπορείτε να δοκιμάσετε μια πιο σύγχρονη αισθητική, όπως λευκές κολοκύθες τυλιγμένες με μούρα. Και τα δύο φαίνονται υπέροχα και ενσωματώνονται άψογα σε ένα φθινοπωρινό τραπέζι.\nΤα κεντρικά διακοσμητικά του σιταριού είναι σίγουρα λιγότερο πολύχρωμα από κάποια από τα άλλα που έχουμε δει, αλλά για όσους θέλουν κάτι εποχιακό, ρουστίκ και κομψό, είναι μια εξαιρετική επιλογή. Συνδυάζονται άψογα με λινό και αποτελούν ένα τόσο χαλαρωτικό και ειρηνικό στοιχείο διακόσμησης. Εάν θέλετε το σιτάρι να είναι το κεντρικό στοιχείο, τυλίξτε μεγάλα τσαμπιά και φωτίστε το τραπέζι με κεριά. Αλλά αν θέλετε απλώς μια μικρή προσθήκη, προσθέστε μικρά κλαδιά σιταριού που δημιουργούν ένα εκλεπτυσμένο και κλασικό σερβίτσιο.


Survivor 4 | Σελίδα 3 από 30\nSurvivor Spoiler 13/4: Αυτή η ομάδα κερδίζει σήμερα την ασυλία\nΖωή Καραθανάση 13/04/2021 Τηλεόραση\nΜία διχασμένη ομάδα από τη μία, ένας τραυματισμός από την άλλη. Ποια ομάδα κερδίζει σήμερα (13/4) τη δεύτερη ασυλία στο Survivor; Διαβάστε αναλυτικά!\nSurvivor: Το φλερτ του Αλέξη Παππά στην Τουρκάλα – Η επική του ατάκα\nΤο φλερτ του Αλέξη Παππά στην Τουρκάλα παίκτρια με την επική του ατάκα θα μείνει στην ιστορία του Survivor! Δείτε αναλυτικά και απολαύστε το βίντεο!\nSurvivor: Ο τραυματισμός του Ηλία που σοκάρει – Τρέιλερ\nΈνα τεταμένο επεισόδιο θα δούμε σήμερα (13/4) στο Survivor με μοναχικές συζητήσεις, καβγάδες και προσωπικές επιθέσεις. Ο τραυματισμός του Ηλία, όμως, είναι εκείνος που σοκάρει τους παίκτες! Διαβάστε περισσότερα και δείτε το τρέιλερ!\nΤηλεθέαση 12/4: Η Μαργαρίτα έκανε κοινό & MasterChef να πανηγυρίζουν\nΙωάννα Παναγιώτη 13/04/2021 Τηλεόραση\nΠοιος στέφθηκε ο μεγάλος νικητής στην τηλεθέαση χθες (14/4) και πώς διαμορφώθηκαν τα νούμερα σε δυναμικό και γενικό σύνολο; Ακολουθεί ο αναλυτικός πίνακας, σύμφωνα με τις προτιμήσεις των τηλεθεατών.\nSurvivor: Ποιος είναι υποψήφιος προς αποχώρηση – Κόντρες και νεύρα\nΦωφώ Μπόνιου 13/04/2021 Τηλεόραση\nΆνω-κάτω έγινε για άλλη μια φορά το ριάλιτι επιβίωσης. Ποιος είναι ο πρώτος υποψήφιος παίκτης προς αποχώρηση από το Survivor; Δείτε αναλυτικά και βίντεο.\nΒλέποντας τη μεγάλη επιτυχία που σημειώνει το Survivor ο παραγωγός Ατζούν Ιλιτζαλί του ριάλιτι σκέφτεται την περαιτέρω αξιοποίηση του. Πώς; Το Youfly.com αποκαλύπτει! Δείτε αναλυτικά!\nΦωφώ Μπόνιου 12/04/2021 Τηλεόραση\nΤι συμβαίνει στο Survivor πίσω από τις κάμερες; Τι ισχύει σε θέματα υγιεινής; Τρώνε πριν από κάθε αγώνα; Το youfly.com αποκαλύπτει. Διαβάστε αναλυτικά!\nSurvivor: Τι αποκάλυψαν Μαριαλένα και Σάκης για τη σχέση τους\nΖωή Καραθανάση 12/04/2021 Τηλεόραση\nΣτο σημερινό επεισόδιο η Μαριαλένα και ο Σάκης μιλάνε για τη σχέση τους στο Survivor και ο Αλέξης αντιδρά! Δείτε το σχετικό βίντεο.\nSurvivor: Μια μικρή ανακωχή λίγο πριν τον πόλεμο – τρέιλερ\nΜία μικρή ανακωχή λίγο πριν τον πόλεμο σήμερα, αλλά αυτή η ηρεμία δε θα κρατήσει για πολύ! Στα κόκκινα οι εντάσεις! Τι θα δούμε απόψε; Δείτε αναλυτικά και απολαύστε το τρέιλερ!\nSurvivor Spoiler 12/4: Ποια ομάδα κερδίζει την ασυλία σήμερα\nΗ νέα εβδομάδα ξεκινάει δυναμικά. Κόκκινοι και Μπλε θα βρεθούν αντιμετώποι και κάθε πόντος μετράει. Ποια ομάδα κερδίζει σήμερα τον αγώνα ασυλίας; Δείτε αναλυτικά!\nΈνας άνευ προηγούμενου τσακωμός, ανάμεσα σε Αλέξη και Ηλία, στιγμάτισε το χθεσινό επεισόδιο του Survivor. Παρενέβη ο Λιανός. Ποια ομάδα κέρδισε; Δείτε αναλυτικά (βίντεο).\nSurvivor: Άγριος τσακωμός Αλέξη με Ηλία & Παρέμβαση Λιανού – Τρέιλερ\nΟ Αλέξης Παππάς και ο Ηλίας Μπόγδανος δεν μπορούν ούτε να βρεθούν στην ίδια παραλία στο Survivor, όπως φαίνεται και στο νέο τρέιλερ για αύριο 11/4. Δείτε το βίντεο!


Online κράτηση πτήσης από Σαν Φρανσίσκο - για Λουγκάνο τώρα από 743 $ - Lufthansa\nΠτήση Σαν Φρανσίσκο Λουγκάνο από 743 $\nΚαταπληκτικοί ναύλοι για την πτήση σας από Σαν Φρανσίσκο προς Λουγκάνο\nΠροσπαθείτε να βρείτε προσιτές τιμές πτήσεων από Σαν Φρανσίσκο για Λουγκάνο; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Λουγκάνο LUG τον Ιανουαρίου 2022 από 743 $.\nΕίτε πηγαίνετε Λουγκάνο για μια επιχειρηματική συνάντηση είτε ταξιδεύετε προς Ελβετία, τον καλύτερο προορισμό διακοπών, μια πτήση της Lufthansa σας εγγυάται πάντα ένα άνετο και ασφαλές ταξίδι από ΗΠΑ προς τον επιθυμητό ταξιδιωτικό προορισμό σας.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Σαν Φρανσίσκο προς Λουγκάνο διατίθεται με 743 $, τον Ιανουαρίου 2022.\nβρείτε εναλλακτικές προσφορές για την πτήση σας προς Λουγκάνο στη διεύθυνση www.swiss.com.


Ύποπτη λοίμωξη από βακτήρια σκοτώνει 12 ακόμη ελέφαντες στη Ζιμπάμπουε – Eco-Pet News Magazine\nΒρίσκεστε εδω : Eco-Pet News Magazine>Κόσμος>Άγρια ζωή>Ύποπτη λοίμωξη από βακτήρια σκοτώνει 12 ακόμη ελέφαντες στη…\nΎποπτη λοίμωξη από βακτήρια σκοτώνει 12 ακόμη ελέφαντες στη Ζιμπάμπουε\nHARARE, ZIMBABWE – Δώδεκα ακόμη ελέφαντες έχασαν τη ζωή τους στη Ζιμπάμπουε, αυξάνοντας τον συνολικό αριθμό των θανάτων από ύποπτη επιδημία βακτηριακής μόλυνσης σε 34, σύμφωνα με τις αρχές της άγριας ζωής τη Δευτέρα.\n“Βρέθηκαν συνολικά 34 πτώματα … αλλά αρκετά δεν εντοπίστηκαν”, δήλωσε στο κοινοβούλιο ο διευθυντής της Αρχής Διαχείρισης Πάρκων και Άγριας Ζωής της Ζιμπάμπουε, Fulton Upenyu Mangwanya.\nΤα ζώα πέθαναν μεταξύ 24 Αυγούστου και 23 Σεπτεμβρίου φέτος μέσα και γύρω από τα πλούσια σε άγρια ζωή δάση μεταξύ του διάσημου βορειοδυτικού Εθνικού Πάρκου Hwange και της πόλης Victoria Falls.\n“Βρέθηκαν ξαπλωμένοι στην κοιλιά τους” υποδηλώνοντας ότι είχαν “εξαιρετικά ξαφνικό θάνατο”, είπε ο Mangwanya.\nΟι έλεγχοι που πραγματοποιήθηκαν στη Ζιμπάμπουε μέχρι στιγμής δείχνουν μια ασθένεια που ονομάζεται αιμορραγική σηψαιμία, η οποία προκαλείται από βακτηριακή λοίμωξη, είπε.\nΟι Ρέιντζερς-φύλακες απέκλεισαν τη δηλητηρίαση κυανιούχου ή τη λαθροθηρία επειδή τα ζώα βρέθηκαν ανέπαφα με τους χαυλιόδοντες τους.\nΟ Mangwanya είπε ότι τα άγρια ζώα είναι πιο ευαίσθητα σε ασθένειες κατά τη διάρκεια της ξηράς και καυτής περιόδου της χώρας, η οποία είναι περίπου από τον Αύγουστο έως τον Νοέμβριο.\nΤα τελευταία χρόνια η Ζιμπάμπουε υπέφερε από διαδοχικές ξηρασίες που έγιναν πιο σοβαρές από την υπερθέρμανση του πλανήτη, αφήνοντας τα ζώα με λιγότερο νερό και βλάστηση.\nΤα δείγματα έχουν σταλεί σε εργαστήριο στη Βρετανία και άλλα θα σταλούν στη Νότια Αφρική και στις Ηνωμένες Πολιτείες για περαιτέρω ελέγχο και ανάλυση.\nΗ Ζιμπάμπουε μετρά περισσότερους από 84.000 ελέφαντες – σχεδόν διπλάσιους από την οικολογική ικανότητα της χώρας της Νότιας Αφρικής που υπολογίζετε μεταξύ 45.000 και 50.000.\nΗ γειτονική Μποτσουάνα, που φιλοξενεί τον μεγαλύτερο πληθυσμό ελεφάντων στον κόσμο περίπου 130.000, έχασε περίπου 330 ελέφαντες στις αρχές του έτους από δηλητηρίαση από κυανοβακτήρια.\nΠηγή : ctvnews.ca\nΠροηγούμενο: Ανακοίνωση του Φ.Σ. Αθήνας “Το Αδεσποτολόγιο” για το “σύγχρονο” καταφύγιο του Δ. Αθηναίων\nΕπόμενο: Ιδιοκτήτης φιδιών υιοθετούσε κουτάβια για να ταΐσει τα φίδια του


Πανελλήνιες 2017: Οι πρώτοι των πρώτων για την επιτυχία τους Πανελλήνιες 2017: Οι πρώτοι των πρώτων για την επιτυχία τους\nΠανελλήνιες 2017: Οι πρώτοι των πρώτων για την επιτυχία τους\n02/07/2017 - 1:23 πμ\nΠΑΝΕΛΛΗΝΙΕΣ 2017: ΑΓΓΕΛΟΣ ΝΙΚΟΜΑΝΗΣ: Ο πρώτος των πρώτων στο Πολυτεχνείο και στη σχολή των Ναυπηγών – «Δίδυμη» επιτυχία για την οικογένεια, αφού ο αδελφός του μπαίνει στη Νομική- Δηλώνει αποφασισμένος «να μείνει στην Ελλάδα»\nΕίναι «ζαλισμένος» αφού από τη στιγμή που έφτασε στον τόπο των διακοπών του, τη Ζάκυνθο δεν έχει προλάβει να αδειάσει καν τη βαλίτσα του. Τα τηλέφωνα χτυπούν διαρκώς και εκείνος δεν προλαβαίνει να λέει «ευχαριστώ» για τις δεκάδες ευχές και τα συγχαρητήρια που δέχεται. Σε μια μέρα καύσωνα, όπως η σημερινή, η βαθμολογία του Άγγελου ήταν το μόνο που συναγωνίζεται σε ύψος τον…υδράργυρο!\nΕίναι -πιθανότατα- ο πρώτος των πρώτων στις φετινές πανελλαδικές, έχοντας καταφέρει να συγκεντρώσει το δυσθεώρητο 19.820, γράφοντας τρία απόλυτα εικοσάρια στα Μαθηματικά, τη Φυσική και τη Χημεία και λίγο πάνω από 19 στην Έκθεση. Η οικογένεια Νικομάνη είναι διπλά χαρούμενη, αφού τα δίδυμα αγόρια της κατάφεραν εξαιρετικές επιδόσεις στις πανελλαδικές: ο Άγγελος εισάγεται στο Πολυτεχνείο με βαθμολογία -ρεκόρ και ο Άλκης στην εξίσου απαιτητική Νομική της Αθήνας.\nΟ Άγγελος που συγκέντρωσε βαθμολογία η οποία απέχει μόλις 180 μόρια από το απόλυτο «άριστα» είναι «θετικό» μυαλό. Ο συνομιλητής του αντιλαμβάνεται αμέσως ότι έχει να κάνει με έναν συνειδητοποιήμενο και με κατασταλαγμένες απόψεις δεκαοκτάχρονο. Για παράδειγμα, έχει κιόλας αποφασίσει ότι το μέλλον του θα το διεκδικήσει στην Ελλάδα: «Δεν θέλω να ζήσω αλλού. Ξέρω ότι τα πράγματα εδώ είναι δύσκολα, κατανοώ εκείνους που πήραν την απόφαση να φύγουν, αλλά θέλω να το παλέψω εδώ». Για να υπηρετήσει αυτή του την απόφαση έκανε «έρευνα» για τη σχολή που θα επέλεγε. «Μίλησα, ρώτησα, έψαξα και κατέληξα στη σχολή των Ναυπηγών», λέει στο Πρώτο Θέμα «Εχει καλές προοπτικές για απορρόφηση στην αγορά εργασίας και έχω αποφασίσει ότι δεν θα αφήσω τη χώρα μου παρά μόνο για μεταπτυχιακό».\nΟ κ.«19.820 μόρια» παραδέχεται ότι πέρασε μια δύσκολη και απαιτητική χρονιά, στη διάρκεια της οποίας χρειάστηκε να κάνει θυσίες- για παράδειγμα σταμάτησε το γυμναστήριο. Μια τυπική μέρα για τα δύο αγόρια της οικογένειας Νικομάνη ξεκινούσε με το σχολείο- αποφοίτησαν από το Λύκειο Αναβρύτων. Το μεσημέρι ήταν κάτι σαν «κανόνας» να κάθονται όλοι μαζί γύρω από το οικογενειακό τραπέζι – «αφού ήταν η μόνη ώρα που μπορούσαμε να βρεθούμε και να μιλήσουμε όλοι μαζί», λέει ο Άγγελος. Ακολουθούσε διάβασμα, φροντιστήριο και ελάχιστος ελεύθερος χρόνος. Αυτό που δεν θυσίασε ο Άγγελος ήταν η εβδομαδιαία του έξοδος: άλλωστε ήταν και ζήτημα χαλάρωσης και αλλαγής παραστάσεων. Βέβαια, η επίλυση ασκήσεων είτε στα μαθηματικά, είτε στη φυσική για τον Άγγελο ήταν επίσης μια μορφή χαλάρωσης.\nΤα δύο αδέλφια αν και δίδυμα δεν είχαν κοινό προσανατολισμό: «Λειτουργούμε μάλλον συμπληρωματικά» θα πει ο Άγγελος. Για τον ίδιο, η λέξη κλειδί και αυτό που συμβουλεύει υποψήφιους… ναυτιλομένους στο καράβι των Πανελλαδικών είναι «αυτοπειθαρχία». «Λέω ότι κανείς δεν πρέπει να τα παρατάει. Πρέπει να προσπαθείς έχοντας σταθερό ρυθμό και καθόλου κενά».\nΗ γνώμη του για το ελληνικό πανεπιστήμιο δεν είναι -ακόμη- ξεκάθαρη. «Υπάρχουν εξαιρετικά τμήματα, τα πτυχία τους είναι σπουδαία και με κύρος διεθνώς. Τα υπόλοιπα θα τα δω στην πορεία», λέει. Όσον αφορά τον ίδιο, αυτό που υπόσχεται πλέον στον εαυτό του είναι να είναι συνεπής φοιτητής.\nΗ Κορίνα Διγαλάκη συγκέντρωσε 19.574 μόρια – Οι δίδυμοι Χρήστος και Θεόδωρος, συγκέντρωσαν 19.076 και 18.605 μόρια, αντίστοιχα, μπαίνοντας στο Πολυτεχνείο (ΑΠΘ) και συγκεκριμένα στο τμήμα Ηλεκτρολόγων Μηχανικών\nΒαλίτσες για Βοστόνη ετοιμάζει η Χανιώτισσα Κορίνα Διγαλάκη που συγκέντρωσε 19.574 μόρια και είναι η πρώτη σε βαθμολογία στον νομό.\nΧΡΗΣΤΟΣ ΚΑΙ ΘΕΟΔΩΡΟΣ ΙΩΑΝΝΙΔΗΣ\nΗ βαθμολογία της είναι από τις υψηλότερες σε ολόκληρη τη χώρα – Στόχος της η Ιατρική\nΗ βαθμολογία της είναι από τις υψηλότερες σε ολόκληρη τη χώρα για τις φετινές πανελλαδικές εξετάσεις. Με 19.667 μόρια η Ελευθερία Βλάχου, απόφοιτη, πλέον, του 1ου Γενικού Ενιαίου Λυκείου Κοζάνης, είδε χθες το όνομά της να…φιγουράρει σε όλα τα τοπικά ΜΜΕ, την ώρα που η ίδια βρίσκεται στις ΗΠΑ για το φετινό καλοκαίρι.\n»Οι βόλτες είναι αναγκαίες, η πνευματική ανάταση, ακόμη κι αν διαρκεί ελάχιστα, τροφοδοτεί το διάβασμα με θετικότητα. Η επιτυχία στηρίζεται σε μία μακροχρόνια προσπάθεια, ενώ αναμφίβολα απαιτείται συνέπεια και μεθοδικότητα στο διάβασμα. Το σπουδαιότερο όμως είναι η καθημερινή στοχοθεσία. Η πεποίθηση πως κάθε μέρα οφείλει να είναι εποικοδομητική, γιατί καταξιώνει και νοηματοδοτεί το συνολικό εγχείρημα. Μπορεί η χρονιά να ήταν δύσκολη, γεμάτη στερήσεις και ψυχολογικές διακυμάνσεις, αλλά ταυτόχρονα αποδεικνύεται πλέον διαφωτιστική».\nΤο κορίτσι που έκανε σκόνη τη δυσκολία στα μαθηματικά\nΓια τους περισσότερους φετινούς υποψήφιους τα μαθηματικά αποδείχθηκαν πολύ δύσκολα και απαιτητικά. Όχι όμως για την Αλεξία Κουμπέτσου, η οποία βαθμολογήθηκε με 98/100 από τον ένα βαθμολογητή και με 99/10 από τον δεύτερο: Μισή ανάσα από το απόλυτο «άριστα», δηλαδή. Άγγιξε το «άριστα» με 19,7 και στη Φυσική, «μια βλακεία», όπως λέει είχε ως αποτέλεσμα να γράψει 18,7 στη Χημεία, ενώ στην έκθεση βαθμολογήθηκε με 17,7! Με συνολικό σκορ 19.100 μορίων μπαίνει στη σχολή των Ηλεκτρολόγων Μηχανικών του Πολυτεχνείου. Όπως λέει επέλεξε τη συγκεκριμένη σχολή γιατί της αφήνει ανοιχτές πολλές επιλογές για μετά.\nΗ Αλεξία παραδέχεται ότι πιέστηκε πολύ στα χρόνια του Γυμνασίου και στην αρχή του Λυκείου, στη συνέχεια όμως απέκτησε εμπιστοσύνη στον εαυτό της και η τελευταία τάξη του Λυκείου κύλησε πιο ομαλά, γιατί πλέον «το ήλεγχε». Στην ερώτηση αν την προβληματίζει η κρίση, το ενδεχόμενο να πάρει ένα πτυχίο και να μην καταφέρει να βρει δουλειά, η Αλεξία απαντά με συνείδηση: «Ενα βήμα τη φορά. Είναι νωρίς για να το σκέφτομαι. Τώρα μπροστά μου έχω πέντε χρόνια στο Πολυτεχνείο».\nΜε δύο εικοσάρια και 19.123 μόρια στη Φιλολογία Αθήνας\nΗ Ελίσια Βοσκού είναι πολύ χαρούμενη σήμερα όχι μόνο γιατί είδε ένα γενικό σύνολο μορίων στο δυσθεώρητο 19.123, αλλά γιατί μπορεί να φοιτήσει στο τμήμα Φιλολογίας της Φιλοσοφικής Αθηνών, κατά πάσα πιθανότητα ως πρώτη επιτυχούσα! Δεν είναι λίγοι εκείνοι που τη ρωτούν, γιατί με τόσο υψηλή βαθμολογία δεν επιλέγει τη Νομική, που είναι «ψηλότερα» στις βάσεις: «Γιατί εγώ αυτό θέλω να κάνω. Πάντα σκεφτόμουν και ονειρευόμουν τον εαυτό μου να είμαι σε ένα σχολείο και να προσπαθώ να κάνω κάτι καλό με τα παιδιά. Αυτό θέλω να κάνω».\nΤο κορίτσι που μπορεί πλέον να ακολουθήσει το όνειρό του, αν και ξέρει ότι τα πράγματα δεν είναι ρόδινα, δούλευε πολύ συνειδητά ως μαθήτρια για να επιτύχει αυτό το αποτέλεσμα. Οι κόποι της επιβραβεύθηκαν με δύο εικοσάρια στην Ιστορία και τα Λατινικά, με 19,1 στα Αρχαία και με 17 στην έκθεση. «Η χρονιά ήταν δύσκολη», λέει. «Η ύλη ήταν πολλή και όσο κι αν πεις δεν αγχώθηκα, αυτό δεν είναι αλήθεια. Άλλωστε, όταν βλέπεις ότι στο σχολείο, στο φροντιστήριο οι άνθρωποι πιστεύουν σε σένα, σε αγαπάνε, τότε προσπαθείς και για κείνους, για να μην τους απογοητεύσεις».\nDBRS: Προβλέπει ρυθμό ανάπτυξης της ελληνικής οικονομίας για το 2021 και 2022\nΈρχονται έως 30,5 δισ. και 200.000 θέσεις εργασίας\nBBC: Στο επίκεντρο διεθνούς προβολής το νησί της Μήλου\nDaily Telegraph: Ποιό ελληνικό νησί είναι στην κορυφή των Βρετανών\n#ΒΑΘΜΟΛΟΓΙΑ#ΕΛΛΑΔΑ#ΠΑΝΕΛΛΑΔΙΚΕΣ 2017#ΠΑΝΕΛΛΗΝΙΕΣ 2017#ΠΡΩΤΟΙ ΤΩΝ ΠΡΩΤΩΝ